qundao/data-zh-poetry huggingface dataset:
西山梅花二首·其一
作者：韓駒
朝代：宋

空山有佳人，寒林弄孤芳。
晚分天女白，夜奪嫦娥光。
亭亭照清淺，欲渡横無梁。
微風起復滅，爲我傳幽香。
西山梅花二首·其二
作者：韓駒
朝代：宋

紛紛月彩動，炯炯霜容開。
不覩散清影，寧知花底來。
平明忽天風，磵谷空蒼苔。
惆悵有餘馥，繁英安在哉。
詠千葉桃
作者：韓駒
朝代：宋

灼灼開元銷恨花，連昌春苑盛恩華。
如今妖艷無人比，笑倚東風日自斜。
謝人寄小胡孫
作者：韓駒
朝代：宋

致爾自何處，初來猶索騰。
真宜少陵覓，未解柳州憎。
婢喜常儲果，奴嗔屢掣繩。
報君無一物，試爲斸寒藤。
謝人寄梅花瑞香花二首·其一
作者：韓駒
朝代：宋

殷勤江南客，折花良慰予。
炯晝孤光冷，曜夜清影疏。
連林玩不足，一枝清有餘。
諒無和羮用，飄落将何如。
謝人寄梅花瑞香花二首·其二
作者：韓駒
朝代：宋

道人不愛色，而愛聞清香。
方春謝凡卉，凌晨玩孤芳。
以兹蘭蕙質，種彼葵藿場。
常恐亂微馥，采采歸幽房。
謝人寄茶筅子
作者：韓駒
朝代：宋

立玉干雲百尺高，晚年何事困鉛刀。
看君眉宇真龍種，猶解横身戰雪濤。
謝彰上人遠自雲門見訪
作者：韓駒
朝代：宋

君參雲門禪，不遠爲君說。
千里訪衰翁，草鞋三寸雪。
此間禪亦無，一味有衰拙。
乞君煮菜方，歸與雲門啜。
謝江州陸簽判寄糖蟹·其一
作者：韓駒
朝代：宋

故人書札訪林泉，郭索相隨到酒邊。
未擘團臍先一笑，二螯能覆兩觥船。
謝江州陸簽判寄糖蟹·其二
作者：韓駒
朝代：宋

只訝平原驛使稀，不嗔彭澤寄來遲。
勸君莫以無腸故，忍見紛紛躁擾時。
謝錢珣仲惠高麗墨
作者：韓駒
朝代：宋

王卿贈我三韓紙，白若截肪光照几。
錢侯繼贈朝鮮墨，黑如點漆光浮水。
舊傳績溪多老松，奚超既死松亦空。
易水良工近名世，真材始不歸潘翁。
蕭然南堂一居士，赤管隃糜無月賜。
借問玄圭何自來，去年海中持節使。
明窗晏坐不匆匆，引紙磨墨寒生風。
自笑平生綰蛇蚓，更慚爾雅注魚蟲。
殷勤二物從來遠，禆海環瀛眼中見。
若欲揮寫藏名山，不如却作談天衍。
賦曲江禁柳
作者：韓駒
朝代：宋

照水纖柯拂地明，東風初試舞腰輕。
人間豈識長門恨，霧鬢烟鬟綰不成。
贈俞清老
作者：韓駒
朝代：宋

偃卧一茆屋，給事兩胡奴。
日喫脫粟飯，時乘下澤車。
人生但如此，其實足自娛。
過此誠更樂，不及復何如。
贈向巨源
作者：韓駒
朝代：宋

老子真祠地，君來覓紙題。
文如士衡後，年與正平齊。
聞說鍾陵郡，官居章水西。
涪翁詩律在，佳處可提攜。
贈張景方
作者：韓駒
朝代：宋

斯文萬古照乾坤，削簡沉碑僅免燔。
在處自應神物護，從來難爲俗人言。
仙官下取餘無幾，夾壁深藏尚半存。
異日亡書購三篋，吾知漢相有賢孫。
贈蔡伯世
作者：韓駒
朝代：宋

君家夫人林下風，長齋繡佛鳴金鐘。
侍兒百指亦清浄，凌晨梵唄聲摩空。
潭潭大第依喬木，日午捲簾按絲竹。
古調猶歌于蒍于，麗詞不唱新翻曲。
有美一子天麒麟，孟嘉外孫見淵明。
掃地焚香坐絃誦，不聞梵唄連歌聲。
俗子何由共杯酒，容我叩門呼小友。
欲求百萬錢買鄰，倒囊只有詩千首。
安得一把茆蓋頭，榆林從君父子游。
敢期絲竹娛下客，但喜白業同精修。
秃襟短帽紛紛是，眼明見此裦衣士。
和詩論道有餘閑，爲語故家遺俗事。
贈趙伯魚
作者：韓駒
朝代：宋

昔君叩門如啄木，深衣青純帽方屋。
謂是諸生延入門，坐定徐言出公族。
爾曹氣味那有此，要是胸中期不俗。
荆州早識高與黄，誦二子句聲琅琅。
後生好學果可畏，僕常倦談殊未詳。
學詩當如初學禪，未悟且遍參諸方。
一朝悟罷正法眼，信手拈出皆成章。
贈鄒醫
作者：韓駒
朝代：宋

華陀一卷世不留，玉函三十龍宮收。
奇方异訣上帝求，稚川肘後真悠悠。
東京仲景儒家流，韻疏思密豈自由。
妙技乃與俞跗侔，後來繼之有髯鄒。
二子天授非人謀，內經歳久誤弗讐。
髯獨覃思窮披搜，草木寒温脉沉浮。
如磁取鐵無虚投，朅來游梁自高郵，翰林雜試推君優。
天廷錫带塗精鏐，我窮羈旅古汴溝。
有婦抱病柴門幽，巫醫百請不頷頭。
卒然邀君爲停輈，决去沉痾如决疣。
自言不取千金酬，只求一詩當琳璆。
高風絕藝兩罕儔，我才不迨前人羞。
祝君尚壮勉勿休，自致名譽傾公侯。
走筆謝人送酒
作者：韓駒
朝代：宋

此身投老倦黄埃，傍水柴扉晚自開。
百萬愁城攻不破，正須從事斬關來。
送俞仲寛赴宿倅
作者：韓駒
朝代：宋

年少場中晚節寒，去年揮手下天關。
何人肯蹋風波路，自古難言骨肉間。
十里即應歸漢闕，一帆從此别淮山。
艤舟如得僧伽印，未用將身付等閑。
送倪巨濟將仕
作者：韓駒
朝代：宋

汴流六月翻黄沙，小舟兀浪如乘槎。
赤日下照烘朝霞，腹鳴肩舉氣喘呀。
亂眠僕夫股相加，柁樓晨飯羮黄茄。
時時矯首望土岸，木末殷轉江州車。
渴逢石泉不得汲，椎鼓催發無停檛。
問君何爲趣還家，答云五載居京華。
夜窗讀書眼生花，每食不飽潛咨嗟。
母髪半白弟髻丫，有妹久闕躬絲麻。
寄書細字如昏鴉，問胡眷戀歸期賒。
來時書笈手自拏，今歸上堂兩脚靴。
壽觴要及開霜瓜，子志如此良可嘉。
勸子博學如横罝，麋麟兔鹿盡所遮。
或典而法浮而葩，要歸於正謹去邪。
行如種植慎萌芽，念當務實勿求誇。
我行買犢耕三巴，佇子佳譽來天涯。
送僧住梅山·其一
作者：韓駒
朝代：宋

寺門岑寂知何許，想對千巖萬壑開。
待得梅山梅子熟，不辭先寄一枝來。
送僧住梅山·其二
作者：韓駒
朝代：宋

近聞僧說宜黄寺，一道松門夜不關。
投老有禾三百把，亦隨君去住梅山。
送僧化寧吳中行脚·其一
作者：韓駒
朝代：宋

我欲游京口，浮家未有船。
羨君無一物，篷底曲肱眠。
送僧化寧吳中行脚·其二
作者：韓駒
朝代：宋

渡水穿雲去，神光觸處開。
隔江如有得，飛錫早歸來。
送僧歸蜀
作者：韓駒
朝代：宋

巴江之中有尺鯉，揚波鼓浪三千里。
早知辛苦上龍門，不如歸戲巴江水。
送嘉申父佐岷州
作者：韓駒
朝代：宋

大梁初見公，萬卷不離目。
五年再見之，萬卷已在腹。
字體畫沙新，詩篇翻水速。
閉門誰與娛，翛然數椽屋。
白頭揚子雲，久合居天祿。
誰令佐山州，路遠車脫輻。
近聞皇華使，漕米出深谷。
有能推挽公，可敵千章木。
送子文待制歸蜀
作者：韓駒
朝代：宋

家近錦江歸未得，見人之蜀便凄然。
聞君細說開州好，勸我來依刺史賢。
當路尚多屯虎兕，遠湖曾否息戈鋋。
何時萬里雲沙静，穩上沙頭上水船。
送子飛弟歸荆南
作者：韓駒
朝代：宋

往在東堂時，唯汝年尚少。
木槍鬭羣兒，竹弓射飛鳥。
今來跨鞍馬，昂然丈夫表。
入門恍莫識，與語意方了。
脫汝來時装，夜闌酌清醥。
當歌喜未定，感舊色已悄。
念我三年官，自裹衣中麨。
東去盡勾吳，北行薄全趙。
汝亦上岷峨，大江窮浩渺。
一年兩附書，皮筒到家少。
那知此相遇，乾鵲果前兆。
我性本齊緩，汝資誠楚慓。
相逢各相規，一月語連曉。
憶汝初結髪，讀書先尉繚。
謂須壮執殳，單于壘時挑。
豈期尚羈旅，但存雙目瞭。
我恨緣詩窮，賃屋隘而湫。
尚容三尺牀，使汝眠奥穾。
二升糴祿粟，醜婢羮荼蓼。
時時得鶉兔，傍竈親燔燎。
纔爲十日歡，鄰里厭煩擾。
朝來著戎服，數匝絲絛繞。
辭我出門去，歸袖風矯矯。
還家對寒食，渚宮聞雉鷕。
想見阿頌君，把卷倚叢篠。
弟妹乘羊車，堂前走相嬲。
何當總見之，緩我歸思杳。
汝歸與俱來，繁臺及秋杪。
送宜黄宰任滿赴調·其一
作者：韓駒
朝代：宋

故老凋零盡，君猶識了翁。
深知名節似，不但里閭同。
政府方交辟，高賢豈久窮。
他年汝溪上，伴我釣秋風。
送宜黄宰任滿赴調·其二
作者：韓駒
朝代：宋

聽說宜黄政，他邦總不如。
里門喧誦讀，村落罷追胥。
縱未分侯印，猶當擁使車。
此詩無麗句，聊代薦賢書。
送張右司赴召
作者：韓駒
朝代：宋

老夫晏坐臨川寺，五見君爲萬里行。
病馬不辭遭掣頓，雲鵬那復計期程。
遙知此去常乖隔，莫惜書來訪死生。
早與朝廷定巴蜀，故山遲暮欲歸耕。
送曾宏父·其一
作者：韓駒
朝代：宋

見子京江尚少年，大梁重見已翩翩。
頃來更覺文章進，他日寧容老病先。
梅谷舊題幽谷引，橘陂新和渼陂篇。
常慚散吏空稱賞，不敢吹嘘上九天。
送曾宏父·其二
作者：韓駒
朝代：宋

乃翁名見豫章詩，學術傳家有大兒。
四海共推文賦早，三年應訝省郎遲。
生逢側席求賢日，即是摩霄聳壑時。
若到朝廷問衰朽，爲言藏縮畏人知。
送李大夫移宰新喻
作者：韓駒
朝代：宋

治聲臨潁復臨川，籍甚臨江已預傳。
但怪驊騮在泥滓，會看鴻鴈撇雲天。
杯翻竹葉深留客，浦漲桃花小繫船。
别後更誰從此老，頻將書尺問沉綿。
送李獻可奉使湖南
作者：韓駒
朝代：宋

客居蓬藋繞門深，兩歲頻聞車馬音。
子壮飛騰日無那，吾衰瘴癘久相侵。
舊知文力雄青土，想有詩聲動綠林。
歸傍玉皇香案立，莫忘江閣共登臨。
送東林珪老游閩五絕句·其一
作者：韓駒
朝代：宋

平時訪我烏江上，亂後逢君汝水濱。
欲問龍門真在否，大千沙界邈全身。
送東林珪老游閩五絕句·其三
作者：韓駒
朝代：宋

北風捲地雪漫天，慚愧君來住過年。
日與鄰翁同展鉢，老夫時復聽談禪。
送東林珪老游閩五絕句·其二
作者：韓駒
朝代：宋

少年高掇老龐科，未必龍門衆角多。
幕府三招三不去，唯將一鉢渡娑婆。
送東林珪老游閩五絕句·其五
作者：韓駒
朝代：宋

竹庵端爲故人留，尚許衰翁預勝流。
寄語叢林好清客，未宜輕輥雪峰毬。
送東林珪老游閩五絕句·其四
作者：韓駒
朝代：宋

直自三湘到七閩，無人不道竹菴名。
詩如雪竇加奇峭，禪似雲居更妙明。
送松陵老農
作者：韓駒
朝代：宋

呼舟越洪濤，笑識江南山。
此行爲子來，正擬一笑歡。
相逢不忍别，丘壑同躋攀。
如何舍我去，使我心悁悁。
子實名家後，翰墨素所便。
老農雖自謂，念子安知田。
世故亦已足，擾擾徒自憐。
天寒歲且盡，趣駕扁舟還。
送權師謁蒋山華藏二長老
作者：韓駒
朝代：宋

祇園寺裏長連榻，衲被蒙頭坐五年。
忽憶山中有尊宿，欲來言下覓真詮。
蕭蕭野店雲生鉢，渺渺江津月入船。
一段孤湖千里去，不知何事苦參禪。
送海常化士·其一
作者：韓駒
朝代：宋

好去凌空錫杖飛，鳳林關外道場稀。
莫言衲子籃無底，盛取江南骨董歸。
送海常化士·其二
作者：韓駒
朝代：宋

鉢囊空去莫言貧，會見吹毛本分人。
乞得金多未爲貴，歸來著眼看家珍。
送深老住芭蕉寺
作者：韓駒
朝代：宋

中歲厭凡子，結交惟道人。
况此喪亂中，益信空門真。
老深龍岫來，意恐非常鱗。
與語果英特，掣電翻機輪。
巖頭路久絕，賴爾拈提新。
莫言兹山小，是間無一塵。
生逢世道難，無地置此身。
何當架茆竹，永託芭蕉鄰。
送溈山顯化士往印經
作者：韓駒
朝代：宋

石路天新雨，問僧何日來。
云求法舍利，庶用鎮崔嵬。
我有一句子，不從黄卷開。
相逢未可舉，佇子卞山回。
送王左丞宣撫河北
作者：韓駒
朝代：宋

百里煙雲墮目中，天戈直擣大槐宮。
已煩寵數褒申伯，更遣羌戎識晉公。
玉帳旌旗皆喜色，鐵林鼓吹自春風。
應磨萬丈燕山石，獨攬宣和第一功。
送王秘閣二首·其一
作者：韓駒
朝代：宋

烏衣諸王吾早聞，晚塗獨識和州孫。
風流沓拖欲垂盡，文采陸離今尚存。
奉祠乃是衰翁事，如君胡爲亦爲此。
僕夫在門君疾驅，往獻天子平邊書。
送王秘閣二首·其二
作者：韓駒
朝代：宋

右軍池頭鶬鴰呼，康樂臺下杉檉疏。
碧山學士此築室，白髪散人來卜居。
身隨沙鷗卧烟雨，十年無書上公府。
枉作西班老從臣，看君才華不能舉。
送秀老住南嶽上封寺
作者：韓駒
朝代：宋

人生孰不營，世事復見羈。
獨有山居佳，古語不我欺。
君今視霄漢，已與諸佛期。
而我在泥滓，未免高人嗤。
勸君安此山，老大將何之。
底處不相見，勿言長别離。
送翁縣丞赴部·其一
作者：韓駒
朝代：宋

不謂張羅地，時能問字過。
欲爲衰朽託，將奈别離何。
比歳開三館，君才中十科。
待平澶衛了，加思頌元和。
送翁縣丞赴部·其二
作者：韓駒
朝代：宋

昔坐甘陵黨，頻年墮嶮巇。
斯文今烜赫，隱吏已衰遲。
俊茂推之子，飛騰值聖時。
諸公宜改觀，相國舊深知。
送聰師往蜀中乞錢
作者：韓駒
朝代：宋

早學湯休句，中參魯祖禪。
舉花曾有省，持鉢尚隨緣。
雪滿商山屨，風號灞水船。
誰憐功行苦，乞與一囊錢。
送范叔器次路公弼韻
作者：韓駒
朝代：宋

晚塗淹泊向誰論，白髪名卿肯見存。
雒邑風流餘此老，故家文獻有諸孫。
寺連狹徑曾傾蓋，船擁清谿尚一罇。
小駐鄱陽未宜遠，欲憑書尺問寒温。
送范生
作者：韓駒
朝代：宋

萬里投殊俗，餘生老一丘。
尚憐之子秀，能慰此翁愁。
只欲連墻住，胡爲下邑留。
黄塵詩思盡，乞與四山秋。
送葛亞卿欲行不一過僕
作者：韓駒
朝代：宋

吾廬偪仄門三尺，慚愧春風巧相覓。
叩關惟許葛王孫，有時藉草傾餘瀝。
汝不如南池主人車載客，紅旗皂蓋行遠陌。
又不如東郭公子柳藏門，青娥綠髪坐開樽。
是身牢落終何爲，人不汝嫌汝自嗤。
伸眉一笑能幾時，忽聞春盡王孫歸。
春風欲盡猶有情，飄英堕絮俱傷神。
王孫未歸迹已掃，秣馬膏車何太早。
明日一杯愁送春，後日一杯愁送君。
君應萬里隨春去，若到桃源記歸路。
送蘇世美東歸·其一
作者：韓駒
朝代：宋

東游兩見鶴林春，晚愧先生作並鄰。
罇俎每留倉猝客，典型猶識老成人。
繫舟一笑都門外，賣劍歸耕潁水濱。
意氣年來類兒女，别離不覺淚横巾。
送蘇世美東歸·其二
作者：韓駒
朝代：宋

京口尋山毎見攜，鶴林問法更追隨。
本無物累那成癖，肯借人書未必癡。
食粥往年容乞米，一罇今日細論詩。
邗溝好去春風暖，莫忘椎冰共載時。
送蜀僧希肇往雲居
作者：韓駒
朝代：宋

邂逅他鄉識，艱難此地逢。
扁舟逆春水，一鉢趁晨鐘。
便欲依風穴，寧辭上雪峰。
老禪行履處，著眼看機鋒。
送蜀僧潮音歸鄉
作者：韓駒
朝代：宋

野水有善溉，山雲忽爲霖。
古來出世士，亦有利物心。
上人成都來，袈裟塵土侵。
兩屨踏京國，一鉢提叢林。
諸公握手舊，孰不低垂簪。
尚陋湯休詩，肯鼓庭蘭琴。
獨說衆妙行，聽者開煩襟。
我作五字偈，彌天識潮音。
送許少卿出守邠州
作者：韓駒
朝代：宋

長安北走彭原路，白葦黄茆列亭戍。
山形漸險溪水流，行人可肯回車去。
豈知中有古邠州，十里沙平水漫流。
鴈飛蔽野葡萄曉，馬放連雲苜蓿秋。
次卿卧聽朝雞久，請試從來撥煩手。
未許相如喻蜀歸，且看魏尚臨邊守。
雜花撩亂草鮮明，二月春風卷旆旌。
燕寝凝香無一事，樂哉飲酒莫論兵。
送賢上人歸雲門菴
作者：韓駒
朝代：宋

雲門秀色連雲居，石林參天冬不枯。
溪迴彷彿菜葉下，路轉崔嵬茆屋孤。
上人一口盡諸佛，肯顧世上羣兒愚。
獨尋龐老不憚遠，此事古有今人無。
我窮活計依精廬，千年香火勤朝晡。
遠來無物可祗待，苦筍淡粥同齋盂。
翻然别我出門去，春雨趁耕薑芋區。
不須領衆強自苦，一庵高卧真良圖。
送趙承之秘監出守南陽
作者：韓駒
朝代：宋

繁臺十月寒颼飀，置酒共祖南陽侯。
九士一客相獻酬，皆言南陽山水幽。
菊泉釀酒不論石，土酥醍醐出肥牛。
使君樓前橘柚古，丞相堂下蒲蓮稠。
夜燃蠟炬賓醉舞，春風欹眠百花洲。
各持一觴勸公飲，此行樂矣公何求。
我獨倚杖商聲謳，此公人間第一流。
方今羣賢從法駕，金狨塞路嘶驊騮。
獨令此公守一州，臨分慷慨淚莫收。
南陽南陽樂復樂，歸來歸來無久留。
送鄂州劉使君
作者：韓駒
朝代：宋

昔在史館中，地禁無經過。
唯君直廬近，退食同委蛇。
至今夢催班，九門鬰嵳峨。
傷心望金馬，極目悲銅駞。
脫身來此郡，見公擁琱戈。
猛士三千人，旌旜相蕩摩。
男兒晚有此，世儒安足多。
少來謬秉筆，報國終無他。
聞當向夏口，秋風水增波。
願子静荆峽，送我歸江沱。
送鄉人李元景歸蜀
作者：韓駒
朝代：宋

問君游梁今幾歲，歸去聊爲羨于計。
入門四壁妻子空，恍若游仙墮塵世。
令兄文價如相如，世人但知千里駒。
不知更有八百里，看取蹴蹋辭鹽車。
送里人陳會往見江西漕使
作者：韓駒
朝代：宋

勸君少留持一觴，與君鄉里皆陵陽。
兒童共戲苦鹽岸，老大相逢烏石岡。
拾遺平生丈人行，拊我謂我能文章。
豈知今無一絲長，但餘顛華面顔蒼。
君行往見玉節郎，感時憂國歌慨慷。
餉師十萬西平羌，笑我挾筴山中藏。
送雲門妙喜游雪峰·其一
作者：韓駒
朝代：宋

憶宰分寧日，逢師溪水頭。
裁書訪彭澤，倚杖話荆州。
幻世吾方夢，迷津子作洲。
禪心如密付，更爲小淹留。
送雲門妙喜游雪峰·其三
作者：韓駒
朝代：宋

老子幽棲地，勞君久見存。
夜氈從栗爆，午盌看茶翻。
舊事時追憶，深禪得細論。
還應雪峰老，領衆待雲門。
送雲門妙喜游雪峰·其二
作者：韓駒
朝代：宋

不謂英靈漢，猶憐老病翁。
回舟殘破岸，駐錫涅槃宮。
復作千山去，真成一段空。
直愁林下樂，從此更誰同。
送韓將仕自撫之衢
作者：韓駒
朝代：宋

故人有令子，高義摩雲天。
邂逅亦未久，航湖背臨川。
謂我老世故，數數求言詮。
豈知愚闇姿，一生憂患纒。
讀書千萬言，不若摩兠鞬。
願子善自愛，無忘說車篇。
送顯上人歸蜀·其一
作者：韓駒
朝代：宋

楚雨冥冥催入峽，巴雲漠漠伴歸鄉。
只應袖有歐峰錄，萬里神珠照地光。
送顯上人歸蜀·其二
作者：韓駒
朝代：宋

未可西歸白帝城，半天亭下即胡塵。
他年若悟居山好，一束茆茨老此身。
送黄若虚下第歸湖南
作者：韓駒
朝代：宋

時人會傍高門走，獨肯來游翰墨場。
已有哲兄如叔度，定知吾子勝文強。
長淮白浪搖春枕，故國青山接夜航。
乞得功名歸遺母，未應深羨綠衣郎。
過左掖門馬上口占
作者：韓駒
朝代：宋

十載扁舟自在閑，帝城春物不相關。
却因久住蓬萊閣，贏得年年看綠山。
道中絕句·其一
作者：韓駒
朝代：宋

淺黛依依臨水笑，挼藍脉脉抱山流。
他年定作寒溪夢，夢載支郎雪滿舟。
道中絕句·其三
作者：韓駒
朝代：宋

青羅带上玉花飛，不用天山一尺圍。
欲上釣船沙際宿，前旌何苦喚人歸。
道中絕句·其二
作者：韓駒
朝代：宋

野岸黄榆三萬栽，枯根斷處水容開。
隋堤二月春如許，看取柔條拂面來。
遜子生日
作者：韓駒
朝代：宋

閑居識時令，愛此重九名。
况我長頭兒，正用兹辰生。
汝性既已剛，汝氣又已清。
應須萬卷讀，勉力爲家榮。
俗物非汝喜，壺罇鑄新成。
壽汝白玉腴，可服黄金英。
避賊嚴陽山次蜀僧清雅韻·其一
作者：韓駒
朝代：宋

苦菜敷新葉，高槐偃舊枝。
三生草菴主，故與此山期。
避賊嚴陽山次蜀僧清雅韻·其二
作者：韓駒
朝代：宋

亂離多探報，荒僻少知聞。
白髪如荒草，秋來不可耘。
醉中走筆留别楊將軍
作者：韓駒
朝代：宋

山西老將尚童顔，曾臂紅旗到賀蘭。
今日樽前惆悵别，梨花風雨一枝寒。
金粟堆
作者：韓駒
朝代：宋

少陵金粟堆前淚，歎息開元萬事空。
今日我來愁又絕，更無松竹鳥呼風。
錢遜叔見示小詩次韻·其一
作者：韓駒
朝代：宋

邂逅邗溝記昔年，知君跋馬自湘川。
欲持斗酒洗泥滓，未辦青銅三百錢。
錢遜叔見示小詩次韻·其三
作者：韓駒
朝代：宋

墮絮飛花又一年，黄梅小雨暗平川。
莫言晚起家何事，日傍南池數綠錢。
錢遜叔見示小詩次韻·其二
作者：韓駒
朝代：宋

卜築相依約暮年，向來深駐汨羅川。
叩門忽送銅山句，知是賦詩人姓錢。
錢遜叔見示小詩次韻·其四
作者：韓駒
朝代：宋

且復江西度歲年，會須投老劍南川。
日長一局枯棋罷，卧看兒童學意錢。
陶氏一經堂詩
作者：韓駒
朝代：宋

古來儒術士，豈爲勝籝金。
更求紫與青，陋哉徒苦心。
有兒如少翁，但可汙儒林。
我歌勸學詩，以爲鄒魯鍼。
陽羨葛亞卿爲海陵尉作葺春軒余爲賦之
作者：韓駒
朝代：宋

昔聞先生隱吳儂，當窗十里横烟峰。
今見先生爲楚吏，繞墻四面縈烟水。
從來楚俗带吳風，曲折徑路深房櫳。
舍前繫船柳千丈，舍後參天竹萬叢。
牙籖插架似蓬館，白拂掛壁如僧宮。
掃地焚香欣客至，羮魚飯稻愁罇空。
不溷不清惟寂寞，大笑先生致身錯。
青衫猶作布衣心，朱門却有田居樂。
筆回造化天工怒，胸包今古時人愕。
甘窮自許元次山，蹈海還尋魯仲連。
吾曹一歡豈易得，世間百歲俱可憐。
何用北窗翻朽策，且向東亭弄春色。
我當酌酒壽主人，灘前飛下雙鸂鶒。
雪
作者：韓駒
朝代：宋

此時造化何容易，終日飄零似等閑。
截斷瓊田餘白水，放開琪樹出青山。
靖康元年自南都移黄州八月十六日華藏民老渡江見訪於定山下院一夕别去以詩送之
作者：韓駒
朝代：宋

大師遊華藏，法席雄諸方。
而我因夙緣，數入憂患場。
道眼宜見絕，交情未相忘。
呼舟渡宣化，訪我山之陽。
夜榻蒲蒻穩，秋山蕙蘭香。
問我當何之，笑指郡守章。
莫言千里殊，共此圓寂光。
脫有雲水客，附書及滄浪。
頃年侍立集英殿見周表卿唱名第二客居臨川表卿爲宜黄丞歲滿訪别以詩送之
作者：韓駒
朝代：宋

往時束带侍明光，曾看揮毫點御牀。
只道驊騮已騰蹋，不知鵰鶚尚摧藏。
官居四合峰巒雨，驛路千林橘柚霜。
莫爲艱難歸故里，漢庭今重甲科郎。
順老寄菜花乾戲作長句
作者：韓駒
朝代：宋

道人禪餘自鉏菜，小摘黄花日中曬。
峨嵋㮕脯久不來，麴糝薑絲典型在。
封題寄我紙作囊，中有巴蜀齋廚香。
起炊曉甑八月白，配此春盤一掬黄。
題中寂堂
作者：韓駒
朝代：宋

虎卧文公廬，鳥巢道林室。
本自無俗喧，何由辨真寂。
逃溺必登山，避燔必趨澤。
君看好静人，萬慮固未息。
是心儻已刳，對境起亦得。
上人早聞道，晚順世間迹。
振衣下靈巖，飛錫來上國。
高堂亦何有，萬卷繞四壁。
客來倚風廊，晤語終日夕。
莫言門如市，中有忘機客。
吾曹詩酒汙，此道誰目擊。
唯應寂時趣，獨有清士識。
題伯時所畫宮女·其一
作者：韓駒
朝代：宋

只道春風閉掖廷，朝來綰結髻鬟新。
蛾眉不是專君寵，試觸君衣鸚鵡嗔。
題伯時所畫宮女·其二
作者：韓駒
朝代：宋

睡起昭陽暗淡粧，不知緣底背斜陽。
若教轉盼一回首，三十六宮無粉光。
題修師陽關圖
作者：韓駒
朝代：宋

風烟錯漠路崎崯，倦客羈臣淚滿襟。
何事道人常把玩，只應無復去來心。
題分秀堂
作者：韓駒
朝代：宋

南山有佳色，偃蹇誰能分。
如何公子堂，卧看南山雲。
公子秀公族，高標出塵氛。
總戎亦何事，晏坐參罏薫。
晴空萬劍戟，衛此明將軍。
鄙夫在蒲城，簿書劇絲棼。
青山不到眼，終日無一欣。
寄聲幸分我，與子同清芬。
題大姑山
作者：韓駒
朝代：宋

小姑已嫁彭郎去，大姑長隨女兒住。
寂寞荒山春復秋，但見空濛結愁霧。
行商再拜祈神休，插花買粉姑應羞。
不如一酹杯中物，與爾閑消萬古愁。
題孫邵王摩詰渡水羅漢
作者：韓駒
朝代：宋

問渠褰裳欲何往，倉惶徙倚滄江上。
至人入水固不濡，何以有此恐怖狀。
我知摩詰意未真，欲以筆端調世人。
此水此渡俱非實，摩詰亦未嘗下筆。
題明皇上馬圖
作者：韓駒
朝代：宋

翠華欲幸長生殿，立馬樓前待貴妃。
尚覓君王一回顧，金鞍欲上故遲遲。
題曾公卷采菊圖
作者：韓駒
朝代：宋

九日東籬採落英，白衣遙見眼能明。
向令自有杯中物，一段風流可得成。
題李伯時畫昭君圖
作者：韓駒
朝代：宋

昭君十七進御時，舉步弄影颺蛾眉。
自憐窈窕出絕域，八年未許承丹墀。
在家不省闚門戶，豈知萬里從胡虜。
豐容靚飾亦何心，尚欲君王一回顧。
君不見班姬奉養長信宮，又不見昭儀舉袂前當熊。
盛時寵幸只如此，分甘委弃匈奴中。
春風漢殿彈絲手，持鞭却趁奚鞍走。
莫道單于無復情，一見纖腰爲回首。
含悲遠嫁來天涯，不知夔州處女髽。
寄語雙鬟負薪女，炙面慎勿輕離家。
題李白畫像
作者：韓駒
朝代：宋

玉堂學士今劉向，禁直岧嶤九天上。
不須對此融心神，會植青藜夜相訪。
題梅蘭圖二首·其一
作者：韓駒
朝代：宋

寒梅在空谷，本自凌冰霜。
託根傲衆木，開花陋羣芳。
遙風遞清氣，迥水涵孤光。
美實初可口，採掇升巖廊。
念爾如傅說，和羮初見嘗。
不須羨幽蘭，深林自吹香。
題梅蘭圖二首·其二
作者：韓駒
朝代：宋

幽蘭不可見，羅生雜榛菅。
微風一披拂，餘香被空山。
凡卉與春競，念爾意獨閑。
弱質雖自保，孤芳諒難攀。
高標如湘纍，歲晚投澄灣。
不須羨寒梅，粉骨鼎鼐間。
題湖南清絕圖
作者：韓駒
朝代：宋

故人來從天柱峰，手提石廪與祝融。
兩山坡陀幾百里，安得置之行李中。
下有瀟湘水清瀉，平沙側岸搖丹楓。
漁舟已入浦溆宿，客帆日暮猶爭風。
我方騎馬大梁下，怪此物象不與常時同。
故人謂我乃絹素，粉墨妙手煩良工。
都將湖南萬古愁，與我頃刻開心胸。
詩成畫往默惆悵，老眼復厭京塵紅。
題王充道清芬亭亭前瑞香花數百本
作者：韓駒
朝代：宋

著葉團青蓋，開花炷寶熏。
遙知三徑馥，尚隔數家聞。
但取芳菲襲，無勞灌溉勤。
藉令搖落盡，子自有清芬。
題王內翰家李伯時畫太一姑射圖二首·其一
作者：韓駒
朝代：宋

太一真人蓮葉舟，脫巾露髪寒颼飀。
輕風爲帆浪爲檝，卧看玉宇浮中流。
中流蕩漾翠綃舞，穩如龍驤萬斛舉。
不是峰頭十丈花，世間那得蓮如許。
龍眠畫手老入神，尺素幻出真天人。
恍然坐我水仙府，蒼烟萬頃波粼粼。
玉堂學士今劉向，禁直岧嶤九天上。
不須對此融心神，會植青藜夜相訪。
題王內翰家李伯時畫太一姑射圖二首·其二
作者：韓駒
朝代：宋

海上仙山邈雲水，神居縹緲凌虚起。
風餐露宿不知年，八極浮游一彈指。
何人紙筆作此圖，細看尚恐冰爲膚。
便欲憑軒問連叔，却愁掛壁驚肩吾。
雖有此圖傳自古，矯矯真容那得覩。
萬里中州不少留，曉發咸池暮玄圃。
而今玉殿開珠宮，鸞旗鶴馭紛長空。
神兮早御飛龍下，願賜千秋年穀豐。
題申居士霅溪圖
作者：韓駒
朝代：宋

霅溪居士買山圖，碧玉峰前碧玉湖。
中有一丘容我老，暮年居士肯分無。
題畫雪雀·其一
作者：韓駒
朝代：宋

寂寂黄山處士居，空林急雪鳥相呼。
不知此子何由見，歸與先生作畫圖。
題畫雪雀·其二
作者：韓駒
朝代：宋

只畫山禽依雪竹，斯人用意復誰知。
肯來禁籞圖神爵，應已傳呼作畫師。
題絳帳圖
作者：韓駒
朝代：宋

豈有青雲士，而居絳帳間。
諸生獨何事，不上會稽山。
題花光長老畫·其一
作者：韓駒
朝代：宋

曉出花光寺，雲沙照眼新。
歸來看圖畫，借問若爲真。
題萬松亭·其一
作者：韓駒
朝代：宋

北窗欹枕雨濛濛，夢破青山落眼中。
喚取隱居來此住，人間却有萬松風。
題萬松亭·其二
作者：韓駒
朝代：宋

老夫愛此摩雲幹，欲下黄岡尚據鞍。
一疋猶無好東絹，憑誰貎出萬松看。
題蕃騎圖
作者：韓駒
朝代：宋

塞上漠漠黄雲秋，黄鬚胡兒騎紫騮。
一馬攙前弄風走，胡兒掣轡空驤首。
迴鞭慎莫向南馳，漢家將軍方打圍。
奪弓射汝猶可脫，奪汝善馬何由歸。
題趙君發牧牛圖
作者：韓駒
朝代：宋

王孫豈識田家趣，妙畫聊因好古收。
惟有野人開卷笑，憶騎牛背下西疇。
題采菊圖·其一
作者：韓駒
朝代：宋

黄菊有何好，且寄平生懷。
遇酒興不淺，無酒意亦佳。
此理誰復明，自昔寡所諧。
空餘采菊圖，寂寞懸高齋。
題采菊圖·其二
作者：韓駒
朝代：宋

今日菊始華，叢雁鳴相和。
若無一觴酒，如此重九何。
悠然數酌盡，會心豈在多。
醒來不復記，散髪東山阿。
題雙牛圖·其一
作者：韓駒
朝代：宋

騃牛蹢躅知何事，定自春山細雨來。
漫漫平沙相逐去，可無人掣鼻頭回。
題雙牛圖·其二
作者：韓駒
朝代：宋

好事誰如公子賢，千金買盡亦欣然。
老夫若有沉牛二，春雨歸耕負郭田。
題韓幹畫馬
作者：韓駒
朝代：宋

古畫仍藏古錦囊，故人攜得自瞿塘。
僰僮莋馬應羞見，羌戶方調兩驌驦。
題韓晃沈本作滉畫瀛洲學士圖
作者：韓駒
朝代：宋

咸陽中天開帝居，羣公下直承明廬。
長鞦短轡裦衣裾，蒼頭廬兒爭走趨。
韓侯畫此時無虞，瀛洲仙人樂有餘。
我生不及貞觀初，忽思十年身校書。
吟詩天街騎蹇驢，爾來戎馬方馳驅。
眼厭繡䘿蒙諸于，把卷未展先欷歔。
題鶺鴒圖
作者：韓駒
朝代：宋

有弟留南楚，經年不寄書。
天涯數行淚，獨對鶺鴒圖。
題默軒
作者：韓駒
朝代：宋

李君誦兵法，辨若懸河流。
時平棄不用，胸中欝奇謀。
三年蓮勺鹵，一室藏深幽。
默翁笑自謂，晏坐無餘求。
不言非真默，但與木石儔。
說默默時說，吾聞諸前修。
君看古宗密，妙義難爲酬。
及談不二門，則卷機鋒收。
我以辨自喜，窮思戒摩兠。
君宜尚勉旃，負杖從吾游。
食煮菜簡呂居仁
作者：韓駒
朝代：宋

曉謁呂公子，解带浮屠宮。
留我具朝餐，喚奴求晚菘。
洗箸點鹽豉，鳴刀芼薑葱。
俄頃香馥坐，雨聲傳鼎中。
方觀翠浪涌，忽變黄雲濃。
爭貪歙鉢暖，不覺定碗空。
憶登金山頂，僧飯與此同。
還家不能學，永費烹調功。
硬恐動牙頰，冷愁傷肺胸。
君獨得其妙，堪持餉衰翁。
異時聞豪氣，愛客行庖豐。
殷勤故煮菜，知我林下風。
人生各有道，旨蓄用禦冬。
今我無所營，枵腹何由充。
豈惟臺無餽，菜把尚不蒙。
念當勤致此，亦足慰途窮。
食蟹
作者：韓駒
朝代：宋

海上奇烹不計錢，枉教陋質上金槃。
饞涎不避吳儂笑，香稻兼償楚客餐。
寄遠定須宜酒債，嘗新猶喜及霜寒。
先生便腹唯思睡，不用殷勤破小團。
飲酒次人韻
作者：韓駒
朝代：宋

淺瀨見魚游，澄潭知鶴没。
疑乘青霞珮，徑墮白銀闕。
平生探學海，中年悟禪悅。
應須臨渺瀰，庶以稱超越。
回塘大圓鏡，新蒲細于髪。
綠扇互低昂，玉顔爭秀發。
良辰宴觴豆，炎曦脫巾韈。
荷聲過急雨，竹影敷凉月。
緩行躡芳草，移坐蔭深樾。
何當酒拍浮，恣聽舟搖兀。
而我方抱鉛，上馬自腰笏。
叩門不聞呼，造席無乃咄。
詎敢陵崆屼，幸許窺剞劂。
願公開迷雲，令我入理窟。
雄篇出月脇，妙思露天骨。
蹇步那由追，眢井愧先竭。
館中直宿書事·其一
作者：韓駒
朝代：宋

十載名山慣杖藜，清都直宿夢魂疑。
卧聞長樂鐘聲近，尚憶寒山半夜時。
館中直宿書事·其二
作者：韓駒
朝代：宋

北風吹馬襲貂裘，薄雪連雲凍未收。
銀闕晝開禽鳥白，信知三館是瀛洲。
黄龍山中
作者：韓駒
朝代：宋

未雨萬木翳，既雨羣山開。
山神若眷予，一掃風中埃。
摩雲夾路松，禪伯手自栽。
我來植拄杖，聽度松風哀。
幽賞未云足，暮色蒼然來。
何當白玉輪，碾上西南垓。
□□□
作者：韦骧
朝代：宋

……药伤才小补。
此时得雨诚可歌，千里一情同鼓舞。
邦人钦诵太守吟，太守怜民过慈父。
□□□
作者：韦骧
朝代：宋

药伤才小补。此时得雨诚可歌，千里一情同鼓舞。邦人钦诵太守吟，太守怜民过慈父。
丁承受放目亭一首
作者：韦骧
朝代：宋
体裁：七言律诗

择地为亭智思全，飞甍如翼插苍烟。身栖一哄喧声外，目逆千山秀色边。腊雪春葩饶映带，峡云江月每流连。所嗟此境藏夔府，不入当年子美篇。
七夕
作者：韦骧
朝代：宋

此夕流传久不磨，相逢樽酒且酣歌。
竿垂阮服终成强，腹晒隆书顾几何。
漫道银潢能限隔，未闻河鼓畏风波。
楼间安用穿鍼乞，世上纷纷巧已多。
七夕
作者：韦骧
朝代：宋

此夕流传久不磨，相逢樽酒且酣歌。竿垂阮服终成强，腹晒隆书顾几何。漫道银潢能限隔，未闻河鼓畏风波。楼间安用穿针乞，世上纷纷巧已多。
七夕寄安道
作者：韦骧
朝代：宋

去年此夕我拘官，君挟鱼轩到此安。
自尔分驰数千里，岂图今日一交懽。
风萍离合光阴速，月桂交游契分完。
不倒玉壶终未已，待将河汉夜深看。
七夕寄安道
作者：韦骧
朝代：宋

去年此夕我拘官，君挟鱼轩到此安。自尔分驰数千里，岂图今日一交欢。风萍离合光阴速，月桂交游契分完。不倒玉壶终未已，待将河汉夜深看。
三盘阁
作者：韦骧
朝代：宋
体裁：七言绝句

江山千里势雄豪，终日缘崖未是劳。欲识寒心骑马处，三盘阁上看惊涛。
上元后南溪泛舟联句
作者：韦骧
朝代：宋

野渡半篙水，春风一苇航。柳梢舒嫩绿，梅萼泛幽香。绣羽惊波起，翠鳞跳日光。环城得佳趣，清思满高塘。
上元后南溪泛舟联句
作者：韦骧
朝代：宋

野渡半篙水，春风一苇航。
柳梢舒嫩绿，梅蕚泛幽香。
绣羽惊波起，翠鳞跳日光。
环城得佳趣，清思满高塘。
上太守陈少卿十韵
作者：韦骧
朝代：宋

风流富川盛，善政久濡沾。市价童无惑，关讥盗不潜。卖刀人向本，让路俗知谦。明府精区处，圜扉绝滞淹。青纶方调补，内屏幸趋瞻。直道爰来遇，孤踪岂自嫌。有时申谳议，仰见霁威严。志得宁辞贱，公闲倍养恬。爰须祈汲引，足以慰清廉。静念官居乐，长言孰可钳。
上太守陈少卿十韵
作者：韦骧
朝代：宋

风流富川盛，善政久濡霑。
市价童无惑，关讥盗不潜。
卖刀人向本，让路俗知谦。
明府精区处，圜扉绝滞淹。
青纶方调补，内屏幸趋瞻。
直道爰来遇，孤踪岂自嫌。
有时申谳议，仰见霁威严。
志得宁辞贱，公闲倍养恬。
爰须祈汲引，足以慰清廉。
静念官居乐，长言孰可箝。
上巳日赣川忆东湖
作者：韦骧
朝代：宋

韶光强半已消除，峤北芳华眼不辜。黄鸟穿林金闪铄，紫荆铺地锦模糊。持循畏简催胥吏，整顿归鞍戒仆夫。传语东风为加意，少留花卉在东湖。晓风吹雨过溪南，春色晴光三月三。燕觜啄泥方汲汲，杏梢攲水正酣酣。樽庖冷落俱能耐，刀笔萦仍岂自甘。珠阁帘堂应好在，待教门外系归骖。
上巳日赣川忆东湖·其一
作者：韦骧
朝代：宋

韶光强半已消除，峤北芳华眼不辜。黄鸟穿林金闪铄，紫荆铺地锦模糊。持循畏简催胥吏，整顿归鞍戒仆夫。传语东风为加意，少留花卉在东湖。
上巳日赣川忆东湖·其一
作者：韦骧
朝代：宋

韶光强半已消除，峤北芳华眼不辜。
黄鸟穿林金闪铄，紫荆铺地锦糢糊。
持循畏简催胥吏，整顿归鞍戒仆夫。
传语东风为加意，少留花卉在东湖。
上巳日赣川忆东湖·其二
作者：韦骧
朝代：宋

晓风吹雨过溪南，春色晴光三月三。燕觜啄泥方汲汲，杏梢攲水正酣酣。樽庖冷落俱能耐，刀笔萦仍岂自甘。珠阁帘堂应好在，待教门外系归骖。
上巳日赣川忆东湖·其二
作者：韦骧
朝代：宋

晓风吹雨过溪南，春色晴光三月三。
燕觜啄泥方汲汲，杏梢欹水正酣酣。
樽庖冷落俱能耐，刀笔萦仍岂自甘。
珠阁帘堂应好在，待教门外繫归骖。
上睦州刘工部
作者：韦骧
朝代：宋

政行荆楚百蛮怀，却拥旌旄向此来。自喜平生无枉道，岂论千里复淹才。恩苏疲瘵精神返，威慑奸憸胆气摧。秋晚子陵溪上好，樽罍风雅许谁陪。桐庐古郡压乌龙，潇洒佳名信不空。傲世曾栖隐君子，谪官多属钜贤公。连云城郭残秋外，近水楼台返照中。太守公馀登览胜，始知天意养其衷。
上睦州刘工部·其一
作者：韦骧
朝代：宋

政行荆楚百蛮怀，却拥旌旄向此来。自喜平生无枉道，岂论千里复淹才。恩苏疲瘵精神返，威慑奸憸胆气摧。秋晚子陵溪上好，樽罍风雅许谁陪。
上睦州刘工部·其一
作者：韦骧
朝代：宋

政行荆楚百蛮怀，却拥旌旄向此来。
自喜平生无枉道，岂论千里復淹才。
恩苏疲瘵精神返，威慑姦憸胆气摧。
秋晚子陵溪上好，樽罍风雅许谁陪。
上睦州刘工部·其二
作者：韦骧
朝代：宋

桐庐古郡压乌龙，潇洒佳名信不空。
傲世曾栖隐君子，谪官多属鉅贤公。
连云城郭残秋外，近水楼台返照中。
太守公余登覧胜，始知天意飬其衷。
上睦州刘工部·其二
作者：韦骧
朝代：宋

桐庐古郡压乌龙，潇洒佳名信不空。傲世曾栖隐君子，谪官多属钜贤公。连云城郭残秋外，近水楼台返照中。太守公馀登览胜，始知天意养其衷。
上饶祥符寺山亭
作者：韦骧
朝代：宋
体裁：古风

联舟以为梁，度溪即幽寺。危亭蹑层云，远日得以肆。城中楼阁多，水外峰峦翠。地主喜载酒，相从车马萃。客心正悠悠，严闉促回辔。
下山复题二首
作者：韦骧
朝代：宋

頫望群峰目已惊，山僧更解说山情。夕阳归去心难足，未听飞泉雨后声。宛转松蹊入五峰，更临危阁半晴空。山花鸟语皆真趣，谁是韬光傲世翁。
下山复题二首·其一
作者：韦骧
朝代：宋

頫望群峰目已惊，山僧更解说山情。夕阳归去心难足，未听飞泉雨后声。
下山復题二首·其一
作者：韦骧
朝代：宋

俯望羣峰目已惊，山僧更解说山情。
夕阳归去心难足，未听飞泉雨后声。
下山復题二首·其二
作者：韦骧
朝代：宋
体裁：七言绝句

宛转松蹊入五峰，更临危阁半晴空。山花鸟语皆真趣，谁是韬光傲世翁。
与世美奉诏旨分督决狱甲戌判袂之武阳壬午还宿中兴寺而得世美自延平所寄诗因次韵
作者：韦骧
朝代：宋
体裁：七言律诗

盛暑宵忧动邃旒，敕催诸道决累囚。承流宣泽弥兢惕，履险航湍敢滞留。南北分驰才数夕，重轻释系已三州。高材想尽哀矜意，美疢当从勿药瘳。
与世美奉诏旨分督决狱甲戌判袂之武阳壬午还宿中兴寺而得世美自延平所寄诗因次韵
作者：韦骧
朝代：宋

盛暑宵忧动邃旒，敕催诸道决累囚。承流宣泽弥兢惕，履险航湍敢滞留。南北分驰才数夕，重轻释繫已三州。高材想尽哀矜意，美疢当从勿药瘳。
与世美奉诏旨分督决狱甲戌判袂之武阳壬午还宿中兴寺而得世美自延平所寄诗因次韵
作者：韦骧
朝代：宋

盛暑宵忧动邃旒，敕催诸道决纍囚。
承流宣泽弥兢愓，履险航湍敢滞留。
南北分驰纔数夕，重轻释繋已三州。
高材想尽哀矜意，美疢当从勿药瘳。
世美朝请贤友近按昭武还宠示道中杂诗十三首因成拙句奉呈
作者：韦骧
朝代：宋

冲蒙盛暑历山川，肤使何尝叹独贤。星骑逡巡一千里，仙才洒落十三篇。笼罗绝顶裁诗句，摅发高情破万缘。但恨阳春难继和，暗投终辨夜光圆。
世美朝请贤友近按昭武还宠示道中杂诗十三首因成拙句奉呈
作者：韦骧
朝代：宋

衝蒙盛暑历山川，肤使何尝嘆独贤。
星骑逡巡一千里，仙才洒落十三篇。
笼罗绝顶裁诗句，摅发高情破万缘。
但恨阳春难继和，暗投终辨夜光圆。
丛山堂
作者：韦骧
朝代：宋
体裁：七言律诗

经营新自翰林公，势压南谯气象雄。四顾高明千里近，一团苍翠万山丛。琅邪路入青林转，丰乐泉疏白石空。唐相若能前此制，当时应不暇怀嵩。
东庵院
作者：韦骧
朝代：宋
体裁：七言律诗

闻说东庵在庐岳，浮屠百数独无双。堂阴翠色连危嶂，门外清光挹大江。怪石巑岏坐龙虎，老松突兀树旌幢。何时得对幽佳趣，摆脱尘襟酒满缸。
中书张侍郎生日
作者：韦骧
朝代：宋

熏风初泛舜弦声，崧岳储精王佐生。
巨室当时庆弧矢，熙朝今日赞机衡。
燕堂荣映台躔近，寿琖光浮昼景清。
愿祝修龄如卫武，长挥相笔化隆平。
中书张侍郎生日
作者：韦骧
朝代：宋

薰风初泛舜弦声，崧岳储精王佐生。巨室当时庆弧矢，熙朝今日赞机衡。燕堂荣映台躔近，寿盏光浮昼景清。愿祝修龄如卫武，长挥相笔化隆平。
中和堂
作者：韦骧
朝代：宋

秋阳远泛秋山色，越峤连云耸深碧。
廓然千里会一堂，势压全吴迥无敌。
古今贵耳不贵目，方丈蓬莱徒记籍。
安知严丽非壶中，登览浑疑脱尘迹。
芙蓉耐霜红两行，杉桧凌空翠千尺。
捲帘樽俎当清风，大白一飞羣虑释。
烨烨辉光生旧榜，公以中和乐邦职。
又钦德操必有邻，朝夕堂阴看七石。
中和堂
作者：韦骧
朝代：宋

秋阳远泛秋山色，越峤连云耸深碧。廓然千里会一堂，势压全吴迥无敌。古今贵耳不贵目，方丈蓬莱徒记籍。安知严丽非壶中，登览浑疑脱尘迹。芙蓉耐霜红两行，杉桧凌空翠千尺。捲帘樽俎当清风，大白一飞群虑释。烨烨辉光生旧榜，公以中和乐邦职。又钦德操必有邻，朝夕堂阴看七石。
中夏偶成
作者：韦骧
朝代：宋

地交淮浙属通川，官守区区改岁年。鉴照自惊生鬓雪，感时还听噪林蝉。钟鸣鼎食何为动，鹤引熊经似有缘。内乐无穷奚恤外，便便休诮孝先眠。
中夏偶成
作者：韦骧
朝代：宋

地交淮浙属通川，官守区区改岁年。
鍳照自惊生鬓雪，感时还听噪林蝉。
钟鸣鼎食何为动，鹤引熊经似有缘。
内乐无穷奚恤外，便便休诮孝先眠。
中秋十八夜雨望月阻兴
作者：韦骧
朝代：宋

赏过中秋才两夕，人心独待月华多。也知不惜饶光照，争奈閒云好事何。
中秋十八夜雨望月阻兴
作者：韦骧
朝代：宋

赏过中秋纔两夕，人心独待月华多。
也知不惜饶光照，争奈閒云好事何。
中秋午夜和溪看月
作者：韦骧
朝代：宋

去岁中秋别岳阳，洞庭湖外望清光。今年衮衮仍行役，此日萧萧复异乡。林叶泛辉兼玉露，水波摇影接银潢。出船聊踞胡床坐，远负高楼列酒觞。
中秋午夜和溪看月
作者：韦骧
朝代：宋

去岁中秋别岳阳，洞庭湖外望清光。
今年衮衮仍行役，此日萧萧復异乡。
林叶泛辉兼玉露，水波摇影接银潢。
出船聊踞胡床坐，远负高楼列酒觞。
中秋南康夜会得天字
作者：韦骧
朝代：宋
体裁：五言律诗

宿阴初卷尽，万状正萧然。夜色兼秋半，人情爱月圆。褫巾洒浊酒，露坐幕青天。佳节还相遇，阳阳忆去年。
中秋夜
作者：韦骧
朝代：宋

人间此节号佳辰，锁宿文场意自伸。
雨脚洒开秋气象，云头放出月精神。
坐无红袖何妨乐，琖有芳醪不计巡。
数句愿歌今夕事，主人才力似阳春。
中秋夜
作者：韦骧
朝代：宋

人间此节号佳辰，锁宿文场意自伸。雨脚洒开秋气象，云头放出月精神。坐无红袖何妨乐，盏有芳醪不计巡。数句愿歌今夕事，主人才力似阳春。
中秋夜待月不见一首
作者：韦骧
朝代：宋

中秋待月异寻常，桂魄如何特晦藏。
疑是天心忌盈满，故将云影蔽辉光。
彷徨注目瞻霄汉，冷落呼灯照豆觞。
须记今宵有余恨，明年此会莫轻忘。
中秋夜待月不见一首
作者：韦骧
朝代：宋

中秋待月异寻常，桂魄如何特晦藏。疑是天心忌盈满，故将云影蔽辉光。徬徨注目瞻霄汉，冷落呼灯照豆觞。须记今宵有馀恨，明年此会莫轻忘。
中秋夜雨
作者：韦骧
朝代：宋

秋色中分夜气清，月华今夕最澄明。如何骤雨横来势，不徇高楼倚望情。桂子飘零无处觅，烛花煇燄为时生。莫辞尽醉酬佳节，犹觊馀光接晓晴。
中秋夜雨
作者：韦骧
朝代：宋

秋色中分夜气清，月华今夕最澄明。
如何骤雨横来势，不徇高楼倚望情。
桂子飘零无处觅，烛花辉燄为时生。
莫辞尽醉酬佳节，犹觊余光接晓晴。
临汀行馆十月桃花盛开
作者：韦骧
朝代：宋

十月临汀气候譌，桃花零落发林阿。
也知欲趁春风媚，争奈穷州地暖何。
临汀行馆十月桃花盛开
作者：韦骧
朝代：宋

十月临汀气候讹，桃花零落发林阿。也知欲趁春风媚，争奈穷州地暖何。
之文
作者：韦骧
朝代：宋

薄晚出城闉，江桥渡清澈。暝投僧居宿，虚阁对圜月。收灯纳寒光，瑩净见毫末。久之未即卧，爽气爱轩豁。既眠复辗转，竟夕滩声聒。嘐嘐辨初鸣，隶报马已秣。就途诹所历，七驿皆岑绝。自兹五昏晓，寝食乃其歇。肩舁及揽辔，必步由险辍。侧身经崎岖，仰首睨嵽嵲。萦栈远如线，危处甚苕发。独榷跨不测，震足殊卼臲。履之为不疑，无乃徼幸切。缘崖瞩飞涛，尽眼喷霜雪。往往生眩转，收昐不敢瞥。间或得佳趣，终多备惊蹶。高峰撼玉枕，日射增皎洁。因以名其村，野老能指说。蘧庐尽流泉，夜响每凄咽。哀吟听猿狖，残星半明灭。边城行渐近，山势如削铁。跋历愈艰苦，气象且凋缺。萧条道旁舍，编版代瓦设。田妇负所汲，鸢肩语嘲哳。对此动叹嗟，闾里念远别。我行缘所职，期会尤慎发。指日鸠群众，乡兵谨冬阅。腰弓盈半万，著令明赏罚。颛颛觊讫事，且惮粮糗竭。唯予敢自暇，憩止养关节。所以图兼程，黾勉强羸劣。读书贵行志，王事无琐屑。致身非青云，努力乏奇烈。天涯适驰走，使指亦忝窃。何当成岁课，归奏黄金阙。解组虽未能，乞麾蕲敛拙。优游近吾土，庶便松楸谒。遐想无以止，作诗纾郁结。
之文
作者：韦骧
朝代：宋
体裁：古风

薄晚出城闉，江桥渡清澈。暝投僧居宿，虚阁对圜月。收灯纳寒光，莹净见毫末。久之未即卧，爽气爱轩豁。既眠复辗转，竟夕滩声聒。嘐嘐辨初鸣，隶报马已秣。就途诹所历，七驿皆岑绝。自兹五昏晓，寝食乃其歇。肩舁及揽辔，必步由险辍。侧身经崎岖，仰首睨嵽嵲。萦栈远如线，危处甚苕发。独榷跨不测，震足殊卼臲。履之为不疑，无乃徼幸切。缘崖瞩飞涛，尽眼喷霜雪。往往生眩转，收昐不敢瞥。间或得佳趣，终多备惊蹶。高峰撼玉枕，日射增皎洁。因以名其村，野老能指说。蘧庐尽流泉，夜响每凄咽。哀吟听猿狖，残星半明灭。边城行渐近，山势如削铁。跋历愈艰苦，气象且凋缺。萧条道旁舍，编版代瓦设。田妇负所汲，鸢肩语嘲哳。对此动叹嗟，闾里念远别。我行缘所职，期会尤慎发。指日鸠群众，乡兵谨冬阅。腰弓盈半万，著令明赏罚。颛颛觊讫事，且惮粮糗竭。唯予敢自暇，憩止养关节。所以图兼程，黾勉强羸劣。读书贵行志，王事无琐屑。致身非青云，努力乏奇烈。天涯适驰走，使指亦忝窃。何当成岁课，归奏黄金阙。解组虽未能，乞麾蕲敛拙。优游近吾土，庶便松楸谒。遐想无以止，作诗纾郁结。
之文
作者：韦骧
朝代：宋

薄晚出城闉，江桥渡清澈。
暝投僧居宿，虚阁对圜月。
收灯纳寒光，莹凈见毫末。
久之未即卧，爽气爱轩豁。
既眠復辗转，竟夕滩声聒。
嘐嘐辨初鸣，隶报马已秣。
就途诹所历，七驿皆岑绝。
自兹五昏晓，寝食乃其歇。
肩舁及揽辔，必步由险辍。
侧身经崎岖，仰首睨嵽嵲。
萦栈远如綫，危处甚苕髪。
独榷跨不测，震足殊卼臲。
履之为不疑，无乃徼幸切。
缘崖瞩飞涛，尽眼喷霜雪。
往往生眩转，收昐不敢瞥。
间或得佳趣，终多备惊蹶。
高峰撼玉枕，日射增皎洁。
因以名其村，野老能指说。
蘧庐尽流泉，夜响每凄咽。
哀吟听猿狖，残星半明灭。
边城行渐近，山势如削铁。
跋历愈艰苦，气象且凋缺。
萧条道旁舍，编版代瓦设。
田妇负所汲，鸢肩语嘲哳。
对此动嘆嗟，闾里念远别。
我行缘所职，期会尤慎发。
指日鸠羣众，乡兵谨冬阅。
腰弓盈半万，着令明赏罚。
颛颛觊讫事，且惮粮糗竭。
唯予敢自暇，憩止养关节。
所以图兼程，黾勉强羸劣。
读书贵行志，王事无琐屑。
致身非青云，努力乏奇烈。
天涯适驰走，使指亦忝窃。
何当成岁课，归奏黄金阙。
解组虽未能，乞麾蕲敛拙。
优游近吾土，庶便松楸谒。
遐想无以止，作诗纾鬰结。
之虔推劾道远雨甚念从隶之劳
作者：韦骧
朝代：宋

山雨淋头急，冈泥没骭深。从驱尔何罪，行役我甘心。抑鞚忧难趁，分装恐不任。苏樵复稀遇，寒气少相侵。
之虔推劾道远雨甚念从隶之劳
作者：韦骧
朝代：宋

山雨淋头急，冈泥没骭深。
从驱尔何罪，行役我甘心。
抑鞚忧难趁，分装恐不任。
苏樵復稀遇，寒气少相侵。
乙卯十二月十四日夜宿东禅僧舍
作者：韦骧
朝代：宋
体裁：七言绝句

簿书虽是不离身，一宿精庐兴味真。莫道后栏花未坼，夜来霜月岂惭春。
九日
作者：韦骧
朝代：宋

四逢九日峡江湄，窃禄无功祇自嗤。把酒又迟今岁菊，开编还愧去年诗。牛山悽感何其昧，蓝水欢吟乃所宜。白发不辞吹帽落，更登山阁醉佳时。
九日
作者：韦骧
朝代：宋

四逢九日峡江湄，窃禄无功祇自嗤。
把酒又迟今岁菊，开编还愧去年诗。
牛山悽感何其昧，蓝水欢吟乃所宜。
白髪不辞吹帽落，更登山阁醉佳时。
九日
作者：韦骧
朝代：宋
体裁：七言律诗

重九萧条秋已深，登高更在蜀江浔。黄花未肯趁时吐，白酒祇如常日斟。绝塞烟云长满目，故园风物愈关心。须凭酩酊酬佳节，追感齐山不浪吟。
九日凤凰寺
作者：韦骧
朝代：宋

节物惊重九，区区尚山行。固无登高约，迟明即修程。下马入古寺，榜悬凤凰名。来巢古所传，至今得徽称。拂席坐其堂，耳目一以清。歘然壮稚集，往往持盘罂。问其何以至，云此谢秋成。年年当此时，村落相经营。薄具？饤饾，所将惟至诚。感此良自叹，吾生殆如萍。从仕徒衮衮，退亦无田耕。去岁尝为客，今晨复遄征。佳节眼前过，有酒难独倾。紫萸金菊花，何以为芳馨。岂如群野人，蹄涔自纾情。行矣姑勉强，义命心所明。
九日凤凰寺
作者：韦骧
朝代：宋
体裁：古风

节物惊重九，区区尚山行。固无登高约，迟明即修程。下马入古寺，榜悬凤凰名。来巢古所传，至今得徽称。拂席坐其堂，耳目一以清。歘然壮稚集，往往持盘罂。问其何以至，云此谢秋成。年年当此时，村落相经营。薄具�饤饾，所将惟至诚。感此良自叹，吾生殆如萍。从仕徒衮衮，退亦无田耕。去岁尝为客，今晨复遄征。佳节眼前过，有酒难独倾。紫萸金菊花，何以为芳馨。岂如群野人，蹄涔自纾情。行矣姑勉强，义命心所明。
九日凤凰寺
作者：韦骧
朝代：宋

节物惊重九，区区尚山行。固无登高约，迟明即修程。下马入古寺，榜悬凤凰名。来巢古所传，至今得徽称。拂席坐其堂，耳目一以清。歘然壮稚集，往往持盘罂。问其何以至，云此谢秋成。年年当此时，村落相经营。薄具𤌭饤饾，所将惟至诚。感此良自叹，吾生殆如萍。从仕徒衮衮，退亦无田耕。去岁尝为客，今晨复遄征。佳节眼前过，有酒难独倾。紫萸金菊花，何以为芳馨。岂如群野人，蹄涔自纾情。行矣姑勉强，义命心所明。
九日凤凰寺
作者：韦骧
朝代：宋

节物惊重九，区区尚山行。
固无登高约，迟明即修程。
下马入古寺，榜悬凤凰名。
来巢古所传，至今得徽称。
拂席坐其堂，耳目一以清。
歘然壮穉集，往往持盘罂。
问其何以至，云此谢秋成。
年年当此时，村落相经营。
薄具𤌭饤饾，所将惟至诚。
感此良自嘆，吾生殆如萍。
从仕徒衮衮，退亦无田耕。
去岁尝为客，今晨復遄征。
佳节眼前过，有酒难独倾。
紫萸金菊花，何以为芳馨。
岂如羣野人，蹄涔自纾情。
行矣姑勉强，义命心所明。
九日示寿隆
作者：韦骧
朝代：宋

九日闽中气尚暄，扶持病体坐家筵。喜看数朵黄金菊，强引三分白玉船。浮世谩论轩冕贵，佳辰难遇子孙圆。明年汝对陶公菊，应念欣欣戏綵前。建安山水亦几希，九日登高著处宜。秋杪风光自潇洒，老来情味少欢怡。举杯喜见黄花泛，落帽羞将白发吹。佳节不能成酩酊，浪吟小杜昔年诗。
九日示寿隆·其一
作者：韦骧
朝代：宋
体裁：七言律诗

九日闽中气尚暄，扶持病体坐家筵。喜看数朵黄金菊，强引三分白玉船。浮世谩论轩冕贵，佳辰难遇子孙圆。明年汝对陶公菊，应念欣欣戏綵前。
九日示寿隆·其二
作者：韦骧
朝代：宋

建安山水亦几希，九日登高着处宜。
秋杪风光自潇洒，老来情味少欢怡。
举杯喜见黄花泛，落帽羞将白髪吹。
佳节不能成酩酊，浪吟小杜昔年诗。
九日示寿隆·其二
作者：韦骧
朝代：宋

建安山水亦几希，九日登高著处宜。秋杪风光自潇洒，老来情味少欢怡。举杯喜见黄花泛，落帽羞将白发吹。佳节不能成酩酊，浪吟小杜昔年诗。
九月二十二日黄县道中遇雪
作者：韦骧
朝代：宋
体裁：五言律诗

九日登州路，西风暴作威。黄桑犹半在，白雪已交飞。惯见邦人眼，难当旅客衣。来思尚稽咏，遽此对霏霏。
九月八日离虔
作者：韦骧
朝代：宋

明日重阳日，章江独放船。
岂无时节兴，固有简书牵。
残暑犹争际，余雷忽霈然。
诘朝晴气爽，忍负菊花天。
九月八日离虔
作者：韦骧
朝代：宋

明日重阳日，章江独放船。岂无时节兴，固有简书牵。残暑犹争际，馀雷忽霈然。诘朝晴气爽，忍负菊花天。
九月八日薄晚离赣城十余里而雷雨作遂倚舟以宿九日晓行又十余里而逆风暴甚乃泊于白鷴滩侧虔之史君相留不可屡以亟行见谑今日会宾席间当语及濡滞以为笑矣因书以自戏云
作者：韦骧
朝代：宋

佳辰来可喜，久客去难论。
为忆东篱菊，因辞北海罇。
逆风吹急浪，单舸泊孤村。
缅想茱萸宴，卢胡有后言。
九月八日薄晚离赣城十馀里而雷雨作遂倚舟以宿九日晓行又十馀里而逆风暴甚乃泊于白鹇滩侧虔之史君相留不可屡以亟行见谑今日会宾席间当语及濡滞以为笑矣因书以自戏云
作者：韦骧
朝代：宋

佳辰来可喜，久客去难论。为忆东篱菊，因辞北海樽。逆风吹急浪，单舸泊孤村。缅想茱萸宴，卢胡有后言。
九月十八夜宿莱州海庙夜分登亭望月观海呈伯温舍人
作者：韦骧
朝代：宋

昼从旌旗过碧山，夜陪巾履望漫漫。
蛟龙睡着风波静，鸿雁影低星月寒。
不极清光分岛屿，无边爽气接栏干。
此时此兴真夷旷，莫作尘游一等看。
九月十八夜宿莱州海庙夜分登亭望月观海呈伯温舍人
作者：韦骧
朝代：宋

昼从旌旗过碧山，夜陪巾履望漫漫。蛟龙睡著风波静，鸿雁影低星月寒。不极清光分岛屿，无边爽气接栏干。此时此兴真夷旷，莫作尘游一等看。
九经堂
作者：韦骧
朝代：宋
体裁：七言律诗

屹屹危堂近紫烟，傍堂双桧亦参天。四时风月收罗尽，千里山川瞩望全。阮屐登来何必蜡，陶琴携上不须弦。赐经虽缺名犹在，此乐终为古所贤。
习曹何君屡有引年之语而未暇请今兹官满解去骧作诗言其荣以壮其志惟僚友不异幸同辞以助之
作者：韦骧
朝代：宋
体裁：七言律诗

容容贵富此胡为，可止能归即可师。家住岭南谋退老，官休江左正其时。相从禄仕材诸子，得谢乡闾似者谁。赢取林泉长日月，为君潜计乐无涯。
书西县壁
作者：韦骧
朝代：宋
体裁：五言绝句

判袂知非远，驰轺约屡经。犹于暮云底，回首汉皋亭。
乾元节口号
作者：韦骧
朝代：宋

祥电当年绕斗明，岩廊今日享隆平。三朝功业山河固，万国讴歌宇宙清。湛露均恩锡华宴，薰风入奏阜群生。庶官愿祝无疆寿，葵藿心齐向日倾。
予枕屏书叔夜养生论而孙楚材观之有诗相示遂次来韵以答
作者：韦骧
朝代：宋

枕外霜屏手自书，数千微指慰焦枯。乘时岂羡鹏飞海，悖理须讥马守闾。治气养心予所慕，长生久视古非无。喜君与我同兹好，免蠹当终学户枢。
予枕屏书叔夜养生论而孙楚材观之有诗相示遂次来韵以答
作者：韦骧
朝代：宋

枕外霜屏手自书，数千微指慰焦枯。
乘时岂羡鹏飞海，悖理须讥马守闾。
治气飬心予所慕，长生久视古非无。
喜君与我同兹好，免蠧当终学户枢。
予莅制济民药朱尉掌粜常平粟因以记
作者：韦骧
朝代：宋
体裁：七言律诗

火日炎炎五月天，邑中分事力相完。君当庾廪司平粜，我近方书辑众丹。共识朝廷欲为惠，岂图居处自偷安。谁言忠谊须谋大，未合谋时且恪官。
二月
作者：韦骧
朝代：宋

二月渝南春已老，西园桃李顿萧然。傍檐飞絮纷如雪，贴水圆荷大似钱。览物未能忘感概，纾情聊且缀诗篇。冯郎白发知多少，更向巴山听杜鹃。
二月
作者：韦骧
朝代：宋

二月渝南春已老，西园桃李顿萧然。
傍檐飞絮纷如雪，贴水圆荷大似钱。
览物未能忘感概，纾情聊且缀诗篇。
冯郎白髪知多少，更向巴山听杜鹃。
二月十六日感雨示同事
作者：韦骧
朝代：宋
体裁：五言律诗

烛烬遗朝几，炉烟出昼帘。时春惊一半，山雨怅相兼。吏局如巢寄，家音以鹊占。敢思游观乐，同患滞囚淹。
云台观
作者：韦骧
朝代：宋
体裁：七言律诗

缘崖涉涧上云台，古观稀逢车马来。翠柏径深长蔽日，玉鱼池浅仅胜杯。取桃人去无遗迹，锁药炉存绝旧灰。唯仰天师凛然像，祗愁双剑起风雷。
五月三日见萱草一枝
作者：韦骧
朝代：宋

薄薄初阳晓雾披，庭萱再见似相知。月临仲夏才三日，风折今年第一枝。蘤剪兼金黄灼烁，干瑳圆玉碧参差。韶华来岁应如旧，知在何州记此时。
五月三日见萱草一枝
作者：韦骧
朝代：宋

薄薄初阳晓雾披，庭萱再见似相知。
月临仲夏纔三日，风折今年第一枝。
蘤翦兼金黄灼烁，干瑳圆玉碧参差。
韶华来岁应如旧，知在何州记此时。
五月到官七月八日始併得家问二
作者：韦骧
朝代：宋

琐琐尘泥迹，悠悠远宦心。
一朝何喜甚，连客得家音。
义训通千里，人情贱万金。
斜阳復东望，依旧暮云深。
五月到官七月八日始并得家问二
作者：韦骧
朝代：宋

琐琐尘泥迹，悠悠远宦心。一朝何喜甚，连客得家音。义训通千里，人情贱万金。斜阳复东望，依旧暮云深。
京口别叔康
作者：韦骧
朝代：宋

舳舻幸会舣江干，再别情悰岂易安。
坐邑三年师恺悌，归程累日奉盘桓。
金山寺外波涛晓，鐡瓮城头草木寒。
欲上孤舟又南望，何时重戴触邪冠。
京口别叔康
作者：韦骧
朝代：宋

舳舻幸会舣江干，再别情悰岂易安。坐邑三年师恺悌，归程累日奉盘桓。金山寺外波涛晓，铁瓮城头草木寒。欲上孤舟又南望，何时重戴触邪冠。
京居
作者：韦骧
朝代：宋

冷官仍白发，陋巷足青苔。弥月不书刺，经时长覆杯。未能依涧壑，空欲远尘埃。聊作支离况，诗成祗自咍。
京居
作者：韦骧
朝代：宋

冷官仍白髪，陋巷足青苔。
弥月不书刺，经时长覆杯。
未能依涧壑，空欲远尘埃。
聊作支离况，诗成祗自咍。
亭溪道晓行
作者：韦骧
朝代：宋

白云起处山樱发，绿柳垂边水蚁鸣。唯有晓寒殊未减，重裘还似冒霜行。
亭溪道晓行
作者：韦骧
朝代：宋

白云起处山樱发，绿柳垂边水螘鸣。
唯有晓寒殊未减，重裘还似冒霜行。
人日太宁道中一首
作者：韦骧
朝代：宋

改年三日立青春，涉七风光日日新。列岫渐生千霭媚，幽禽初弄小声匀。篮舆度岭官兵汗，红旆穿林野雉驯。白发自怜犹远使，何时归棹浙江滨。
人日太宁道中一首
作者：韦骧
朝代：宋

改年三日立青春，涉七风光日日新。
列岫渐生千霭媚，幽禽初弄小声匀。
篮舆度岭官兵汗，红旆穿林野雉驯。
白髪自怜犹远使，何时归棹浙江滨。
介亭二十韵呈杭守祖龙图
作者：韦骧
朝代：宋

列石何年出，危亭不日成。
两行分磊落，八顾壮经营。
表裏山川秀，朝晡气象清。
江湖俱有趣，天地岂无情。
聚井看棋布，重城视带萦。
望通鱼鼈远，势压凤凰轻。
鸟背飞来见，云头过去平。
屈盘疏一径，浩荡接双盈。
难秘神僊境，兹逢赏识精。
元侯挟余裕，乐俗沸休声。
物外笼真概，胸中惬雅诚。
有时陵翠霭，极目耸红旌。
九万鹏程近，三千客履荣。
樽罍卑北海，篇咏小宣城。
岘首空多嗜，蓬莱谩自评。
古今为绝观，风月快平生。
覧景聪明旷，书铭意思宏。
优游傲圭衮，端正等权衡。
恺悌均吾众，中和得所行。
此心非苟豫，奚愧介之名。
介亭二十韵呈杭守祖龙图
作者：韦骧
朝代：宋

列石何年出，危亭不日成。两行分磊落，八顾壮经营。表里山川秀，朝晡气象清。江湖俱有趣，天地岂无情。聚井看棋布，重城视带萦。望通鱼鳖远，势压凤凰轻。鸟背飞来见，云头过去平。屈盘疏一径，浩荡接双盈。难秘神仙境，兹逢赏识精。元侯挟馀裕，乐俗沸休声。物外笼真概，胸中惬雅诚。有时陵翠霭，极目耸红旌。九万鹏程近，三千客履荣。樽罍卑北海，篇咏小宣城。岘首空多嗜，蓬莱谩自评。古今为绝观，风月快平生。览景聪明旷，书铭意思宏。优游傲圭衮，端正等权衡。恺悌均吾众，中和得所行。此心非苟豫，奚愧介之名。
仙掌峰
作者：韦骧
朝代：宋
体裁：七言律诗

巨灵前事杳难评，融结皆由造化成。山历古今常似掌，地当西北是扶倾。擘开太华几千仞，指出飞鹏数万程。岁旱定须先展效，力推云雨救苍生。
代官未至泊舟颁条门独宿署中
作者：韦骧
朝代：宋
体裁：五言律诗

独宿官居静，维舟古岸斜。尘埃犹吏局，烟水寄吾家。乡梦连宵动，归心计日差。向晨望星斗，晓橹趣呕哑。
以前韵作春寒攀迓
作者：韦骧
朝代：宋
体裁：七言律诗

春寒山色似昏烟，风度谯门昼漏传。露柳软条金缀纽，雨苔圆点翠遗钿。登楼引领情方远，行帐来诗墨尚鲜。坐想琅邪归路晚，两行红蜡代婵娟。
伯瞻郎中生日
作者：韦骧
朝代：宋
体裁：七言律诗

瑞气飘飘贯斗牛，当时贻庆在南州。太平势盛高贤出，造化功成万物秋。侯国几年凝课最，相门今日足风流。祝公寿与灵椿等，庶得胸中尽壮犹。
依前韵酬张屯田和诗
作者：韦骧
朝代：宋

落笔流星缓，酬言白璧轻。
鄙辞翻可媿，老格有余清。
择士无精鍳，糊名况旧程。
更烦为大句，使我壮文评。
依前韵酬张屯田和诗
作者：韦骧
朝代：宋

落笔流星缓，酬言白璧轻。鄙辞翻可愧，老格有馀清。择士无精鉴，糊名况旧程。更烦为大句，使我壮文评。
倒用前韵
作者：韦骧
朝代：宋
体裁：七言绝句

宛转眉山效蜀峨，花前执板为清歌。歌声暗与春风合，催折芳心不厌多。
偃盖松
作者：韦骧
朝代：宋
体裁：五言绝句

摧折风霜久，犹传偃盖松。只凭文笔力，何必大夫封。
假道南康长道语今夕中秋正故岁聚并喜乐时也遂留以夜饮饮半和所示诗
作者：韦骧
朝代：宋
体裁：五言律诗

月华乘颢气，人竞此宵明。旧会嗟经岁，修途为辍程。凉飘襟袖爽，秋入管弦清。莫诮红裙饮，新诗亦间成。
偶作
作者：韦骧
朝代：宋

纱巾疏爽葛衣宽，簿领无多笑傲间。黄卷仰持眠昼榻，白云斜敛见晴山。风荷泻露池声激，烟柳藏蝉野趣閒。日月淹留非不幸，柅车休叹未西还。
偶作
作者：韦骧
朝代：宋

纱巾疏爽葛衣寛，簿领无多笑傲间。
黄卷仰持眠昼榻，白云斜敛见晴山。
风荷泻露池声激，烟柳藏蝉野趣閒。
日月淹留非不幸，柅车休嘆未西还。
偶疾未平不得预龙蟠之游輙成诗以迓还旆
作者：韦骧
朝代：宋

小城春物已阑珊，病肺朝来强自寛。
疲苶未堪随骥尾，高明空想到龙蟠。
日烘栏楯花枝卧，风滚阶除柳絮团。
索笔题诗待迴驭，肯将尘语累清欢。
偶疾未平不得预龙蟠之游辄成诗以迓还旆
作者：韦骧
朝代：宋

小城春物已阑珊，病肺朝来强自宽。疲苶未堪随骥尾，高明空想到龙蟠。日烘栏楯花枝卧，风滚阶除柳絮团。索笔题诗待回驭，肯将尘语累清欢。
傲亭
作者：韦骧
朝代：宋
体裁：七言绝句

峨然危构冠山巅，以傲名亭傲可贤。不与世人论是否，谁能来此卧云烟。
元丰改元元日登行春阁
作者：韦骧
朝代：宋
体裁：五言排律

夜尽铜壶漏，朝生玉律春。日称元最重，年与号俱新。郡阁晴光早，山城喜气均。椒觞初献寿，仙木已书神。鹰隼飞还止，龙蛇蛰欲伸。溪冰仍泛泛，园柳自欣欣。物意幡然作，人情岂不伦。区区添甲子，敛拙任洪钧。
元日
作者：韦骧
朝代：宋
体裁：五言律诗

蔟律新声应，寅杓旧观还。三朝思北阙，万寿祝南山。谬忝金闺籍，遐违玉笋班。山城濡滞迹，望日想天颜。
元正二日小宴呈席客
作者：韦骧
朝代：宋
体裁：七言律诗

二日新年半月春，朝来小雨破轻尘。依稀带雪梅枝老，彷佛笼金柳色匀。投隙会并宜勉强，转头光景祇逡巡。不应万点花飞后，方许伤多酒入唇。
八月上澣登步云亭
作者：韦骧
朝代：宋
体裁：七言律诗

一日优閒九日忙，步云亭上共翱翔。地高始觉秋风劲，事隙方知昼景长。戏举禅谈一重案，静看茶战第三汤。吾民况有京坻望，远宦宜从啸咏忘。
八月二十四日州牡丹
作者：韦骧
朝代：宋

八月西风动地来，枯株衰卉惨池台。如何春色花王品，独对霜威御史开。冷艳自然欺竹柏，清香足以荐樽罍。岂非千里宽羸俗，召得阳和暗里回。
八月二十四日州牡丹
作者：韦骧
朝代：宋

八月西风动地来，枯株衰卉惨池台。
如何春色花王品，独对霜威御史开。
冷艷自然欺竹柏，清香足以荐樽罍。
岂非千里寛羸俗，召得阳和暗裏迴。
八月十八日观潮
作者：韦骧
朝代：宋

浙湍浩溔连溟渤，宵昼潮头卷沙出。中秋三日日欲西，一岁之潮盛今日。雪山横亘截江来，巨浪翻空生倏忽。吴儿当此誇善泅，执炬扬旗徐出没。旁观奚止动精爽，壮士为之犹股慄。由来习俗竞兹辰，士女欣然勇相率。纷纷毕集绕长堤，翠盖成阴何栉密。邦侯乐众为开筵，歌管凌虚遏云物。玉堂钜公临右席，宾主交辉映簪绂。注目应同济川念，赏心仍寓和民术。区区下客久不逢，二纪光阴容易失。幸陪高会还旧观，聊解叹嗟挥老笔。
八月十八日观潮
作者：韦骧
朝代：宋

浙湍浩溔连溟渤，宵昼潮头卷沙出。
中秋三日日欲西，一岁之潮盛今日。
雪山横亘截江来，巨浪翻空生倐忽。
吴儿当此夸善泅，执炬扬旗徐出没。
旁观奚止动精爽，壮士为之犹股栗。
由来习俗竞兹辰，士女欣然勇相率。
纷纷毕集遶长堤，翠盖成阴何栉密。
邦侯乐众为开筵，歌管凌虚遏云物。
玉堂鉅公临右席，宾主交辉映簪绂。
注目应同济川念，赏心仍寓和民术。
区区下客久不逢，二纪光阴容易失。
幸陪高会还旧观，聊解嘆嗟挥老笔。
八月十四日夜月
作者：韦骧
朝代：宋
体裁：五言律诗

中秋垂一宿，延颈望金波。素魄虽微缺，清光已觉多。圆来殊俯近，观者尚蹉跎。明夕当如鉴，光华更几何。
八月泛江送客
作者：韦骧
朝代：宋

送客欲逡巡，方舟舣棹频。
夕阳千嶂外，秋色一江匀。
酒面红烟惨，歌眉翠黛颦。
昔年离别恨，今日併如新。
八月泛江送客
作者：韦骧
朝代：宋

送客欲逡巡，方舟舣棹频。夕阳千嶂外，秋色一江匀。酒面红烟惨，歌眉翠黛颦。昔年离别恨，今日并如新。
公舒朝请得福守所寄荔子佳品二而咏以二诗乃以为示輙次韵奉和·其一
作者：韦骧
朝代：宋

邻境缄驰荔子丹，黄堂矜诧满雕盘。
香收残爇余龙脑，笺写新诗掩凤团。
咀嚼定嫌琼液薄，形容更比水精寒。
强抽滞思聊追和，珍果清吟两可欢。
公舒朝请得福守所寄荔子佳品二而咏以二诗乃以为示辄次韵奉和
作者：韦骧
朝代：宋

邻境缄驰荔子丹，黄堂矜诧满雕盘。香收残爇馀龙脑，笺写新诗掩凤团。咀嚼定嫌琼液薄，形容更比水精寒。强抽滞思聊追和，珍果清吟两可欢。佛宫奇品号磂黄，黄縠笼珠径寸光。种异却轻萍有实，味甘全胜蔗为浆。南人拭目惊稀见，北客流涎试一尝。翻笑洞庭霜后橘，岂能当暑侑持觞。
公舒朝请得福守所寄荔子佳品二而咏以二诗乃以为示辄次韵奉和·其一
作者：韦骧
朝代：宋

邻境缄驰荔子丹，黄堂矜诧满雕盘。香收残爇馀龙脑，笺写新诗掩凤团。咀嚼定嫌琼液薄，形容更比水精寒。强抽滞思聊追和，珍果清吟两可欢。
公舒朝请得福守所寄荔子佳品二而咏以二诗乃以为示辄次韵奉和·其二
作者：韦骧
朝代：宋
体裁：七言律诗

佛宫奇品号磂黄，黄縠笼珠径寸光。种异却轻萍有实，味甘全胜蔗为浆。南人拭目惊稀见，北客流涎试一尝。翻笑洞庭霜后橘，岂能当暑侑持觞。
公閒念诗社之废寄陶贾二同僚一首
作者：韦骧
朝代：宋
体裁：五言律诗

地僻少将迎，溪山一概清。秋深孟嘉宅，岁古阖闾城。吏隐全输我，诗豪半属卿。社坛何冷落，濡笔请寻盟。
内乐亭
作者：韦骧
朝代：宋
体裁：七言律诗

谁谓兹亭浪得名，寥寥气象副深诚。地饶松竹千年色，天与云山四合清。靖节固尝为傲吏，子真元不势名卿。伊余窃慕恬然乐，肯以纷华战性情。
再和
作者：韦骧
朝代：宋

佳和殊堪渴想劳，幅巾霜鬓遂忘搔。长言灿灿经三复，至乐融融共一陶。遇事未能全吏隐，解颐幸得接诗豪。愿前瓜代频酬唱，任秃秋蟾玉兔毫。
再和
作者：韦骧
朝代：宋

佳和殊堪渴想劳，幅巾霜鬓遂忘搔。
长言灿灿经三復，至乐融融共一陶。
遇事未能全吏隐，解颐幸得接诗豪。
愿前瓜代频酬唱，任秃秋蟾玉兔毫。
再和
作者：韦骧
朝代：宋
体裁：七言律诗

区区邑落四逢秋，敢诧归期占上游。似得葵丘瓜代信，如销都护玉关愁。琴弹夜月声还变，诗写溪山兴未休。幸有台池且同醉，别离到后更何由。
再和
作者：韦骧
朝代：宋

楼号朝京人未归，浮云蔽日雨霏微。
静论国手饶棋路，閒喜官身着道衣。
心慕孟轲潜养浩，年过蘧瑗久知非。
随时觞咏聊同乐，全胜区区竞巧机。
再和
作者：韦骧
朝代：宋

楼号朝京人未归，浮云蔽日雨霏微。静论国手饶棋路，閒喜官身著道衣。心慕孟轲潜养浩，年过蘧瑗久知非。随时觞咏聊同乐，全胜区区竞巧机。
再和
作者：韦骧
朝代：宋
体裁：七言律诗

湖山清迥雪霜天，结客寻幽布锦筵。猛作清欢送残腊，冥搜佳句待新年。共欣爱日临樽俎，暗觉和风入管弦。数品香葩为时发，潜知造物以相怜。
再和
作者：韦骧
朝代：宋
体裁：五言律诗

百丈卷河滨，相欢席上人。香飘清近水，歌动净无尘。良会诚难必，开怀好任真。心期在他日，湖海共閒身。
再和
作者：韦骧
朝代：宋
体裁：五言律诗

突兀见升平，前非望汝灵。尘途虽阖眼，血刃不磨腥。气格希神岳，漂浮贱水萍。遇迁何足计，唯守自然青。
再和
作者：韦骧
朝代：宋

醉向溪头按洞箫，夜瞻略彴似星桥。清欢未足班荆坐，一任纱笼蜡炬消。暮角清声杂凤箫，一时冠带似圜桥。谪仙诗句春泉涌，万斛量愁顷刻消。
再和·其一
作者：韦骧
朝代：宋
体裁：七言绝句

醉向溪头按洞箫，夜瞻略彴似星桥。清欢未足班荆坐，一任纱笼蜡炬消。
再和·其二
作者：韦骧
朝代：宋
体裁：七言绝句

暮角清声杂凤箫，一时冠带似圜桥。谪仙诗句春泉涌，万斛量愁顷刻消。
再和二首
作者：韦骧
朝代：宋

会饮临登燕，逢春第一回。筝移未归雁，笛送巳飘梅。北海俄空酒，南山忽隐雷。交谈幸投隙，尘虑此时开。春归虽斗顿，寒去尚裴回。已放沙茸草，犹将雪掩梅。清吟陵鲍谢，高谊薄陈雷。倘缓西行兴，芳筵愿数开。
再和二首·其一
作者：韦骧
朝代：宋
体裁：五言律诗

会饮临登燕，逢春第一回。筝移未归雁，笛送巳飘梅。北海俄空酒，南山忽隐雷。交谈幸投隙，尘虑此时开。
再和二首·其二
作者：韦骧
朝代：宋
体裁：五言律诗

春归虽斗顿，寒去尚裴回。已放沙茸草，犹将雪掩梅。清吟陵鲍谢，高谊薄陈雷。倘缓西行兴，芳筵愿数开。
再和前韵仍以峨字为首尾
作者：韦骧
朝代：宋

峨冠莫惜插花多，多插名花壮醉歌。
歌罢襟怀肆夷旷，愿平羣险刬嵯峨。
再和前韵仍以峨字为首尾
作者：韦骧
朝代：宋

峨冠莫惜插花多，多插名花壮醉歌。歌罢襟怀肆夷旷，愿平群险刬嵯峨。
再和孙正甫音字韵呈舍人
作者：韦骧
朝代：宋
体裁：七言律诗

峨峨气格冠书林，落落文章叩玉音。暂别谏垣虚谠论，聊持使节慰焦心。红尘翠霭飘衣绣，紫幅黄油护印金。采尽舆情将入告，谋谟谁得见精深。
再和岩起以诗答谢惠团茶之句
作者：韦骧
朝代：宋

灵芽不减密云团，十袭清香翠若乾。芜句聊纾情内动，明珠更得掌中看。轻投雅贶公为易，并获殊珍我自难。报德酬言古人重，斐章不再岂遑安。
再和岩起以诗答谢惠团茶之句
作者：韦骧
朝代：宋

灵芽不减密云团，十袭清香翠若干。
芜句聊纾情内动，明珠更得掌中看。
轻投雅贶公为易，併获殊珍我自难。
报德酬言古人重，斐章不再岂遑安。
再和张从道·二月
作者：韦骧
朝代：宋

天气融融近禁烟，巴渝风俗自熙然。
排门沽酒易成市，着处看花不用钱。
一带江山入图画，几番云雨促诗篇。
独嗟久使无裨补，终日归心趁杜鹃。
再和张从道·二月
作者：韦骧
朝代：宋

天气融融近禁烟，巴渝风俗自熙然。排门沽酒易成市，著处看花不用钱。一带江山入图画，几番云雨促诗篇。独嗟久使无裨补，终日归心趁杜鹃。
再和张从道·邻垣
作者：韦骧
朝代：宋
体裁：七言律诗

官舍相依吾二家，碧山之麓水之涯。祇知閒暇交谈屑，不觉逡巡改岁华。坐喜良农得麰麦，行闻异俗贡毡砂。衔杯且尽兵厨酿，安用呼儿索五花。
再和所酬
作者：韦骧
朝代：宋

苌弘灭迹已绵久，谁于二月为隆冬。相逢诗酒得贤侣，遽使炎燠生吾胸。饮酣真趣不可坏，诗狂险韵皆能从。殷勤鄙句复叩激，自喜牙琴还遇钟。
再和所酬
作者：韦骧
朝代：宋

苌弘灭迹已绵久，谁于二月为隆冬。
相逢诗酒得贤侣，遽使炎燠生吾胸。
饮酣真趣不可坏，诗狂险韵皆能从。
殷勤鄙句復叩激，自喜牙琴还遇钟。
再和春寒次来韵
作者：韦骧
朝代：宋
体裁：七言律诗

云迷晓日山头闇，风落春梅水面香。十里郊原皆有趣，一番歌吹从寻芳。佳辰浩荡情怀惬，化国优游晷刻长。更把高才酬胜景，他年吟诵倍难忘。
再和答篇
作者：韦骧
朝代：宋
体裁：七言律诗

为困奔驰乃近迁，勿咍飞倦不知还。趁朝遂免三更起，归舍新添数刻閒。谩致鄙篇酬雅贶，却烦秀句解衰颜。高轩若许来惊座，陋室杯盘亦可班。
再和范同年得厅字
作者：韦骧
朝代：宋

人生难计拟，并合若漂萍。稀阔同年会，萧条古县厅。冒寒欺雨势，卜夜托龟灵。漏转歌声促，风馀烛烬零。主樽惭北海，客量过沧溟。愿且留车马，离弦未可听。
再和范同年得厅字
作者：韦骧
朝代：宋

人生难计拟，并合若漂萍。
稀阔同年会，萧条古县厅。
冒寒欺雨势，卜夜託龟灵。
漏转歌声促，风余烛烬零。
主樽惭北海，客量过沧溟。
愿且留车马，离弦未可听。
再和陈成伯见寄集句三首
作者：韦骧
朝代：宋
体裁：七言律诗

两篇藻思敌青春，开拨尘昏向此身。道旧悠悠言易感，论心炯炯谊还亲。光阴似毂何难转，事物如环且谩循。白雪调高知寡和，强歌徒愧郢中人。
再和颜长道见寄
作者：韦骧
朝代：宋

行役牵挛好思悭，诗筒旬浃未能还。
驱驰东国黄尘路，梦想南乡碧玉山。
顾我俗情方充分衮衮，爱君佳句独班班。
再吟再和都缄寄，幸有冥鸿羽翼閒。
再和颜长道见寄
作者：韦骧
朝代：宋

行役牵挛好思悭，诗筒旬浃未能还。驱驰东国黄尘路，梦想南乡碧玉山。顾我俗情方衮衮，爱君佳句独班班。再吟再和都缄寄，幸有冥鸿羽翼閒。
再咏黄石榴花二首
作者：韦骧
朝代：宋

花似新鹅色泽均，萼如柘茧乱纷纷。更临返照遥凝目，翠幄无端惹瑞云。佳人最爱石榴红，染作轻裙步履同。唯有此花难入意，任教荣悴逐薰风。
再咏黄石榴花二首·其一
作者：韦骧
朝代：宋

花似新鹅色泽均，萼如柘茧乱纷纷。更临返照遥凝目，翠幄无端惹瑞云。
再咏黄石榴花二首·其一
作者：韦骧
朝代：宋

花似新鹅色泽均，蕚如柘茧乱纷纷。
更临返照遥凝目，翠幄无端惹瑞云。
再咏黄石榴花二首·其二
作者：韦骧
朝代：宋

佳人最爱石榴红，染作轻裙步履同。
唯有此花难入意，任教荣悴逐熏风。
再咏黄石榴花二首·其二
作者：韦骧
朝代：宋

佳人最爱石榴红，染作轻裙步履同。唯有此花难入意，任教荣悴逐薰风。
再回前韵
作者：韦骧
朝代：宋
体裁：七言律诗

画船东下橹声高，闪见旁舟堕玉搔。张翰归心鲈满箸，毕公狂兴蟹双螯。朝餐饾饤唯论饱，夜语诙谐岂厌劳。乍聚乍离当不怪，夫君多可似山涛。
再次韵和公仪所示
作者：韦骧
朝代：宋
体裁：七言律诗

匆匆下马脱朝衣，夜直仪曹岁晏时。香穗萦回清一榻，烛花明媚耀重帷。诗成白雪音难和，梦断黄粱熟已迟。见说迟明还剡奏，恳求宫钥待言丝。
再用前韵为感春喜会二首酬德夫
作者：韦骧
朝代：宋

五侯门馆映交衢，点检春光肯暂辜。教舞庭除红锦藉，看花窗牗碧纱糊。侈心忘理虽儿女，乐事乘时亦丈夫。而我拘挛过佳节，岂无船在贺家湖。东风烂漫巨江南，林薄馀花十二三。隐隐游丝飞日影，娟娟戏蝶舞春酣。独旗共爱茶芽嫩，佳境俱怜芋蔗甘。谈屑不宜虚永昼，长岐分背谩停骖。
再用前韵为感春喜会二首酬德夫·其一
作者：韦骧
朝代：宋
体裁：七言律诗

五侯门馆映交衢，点检春光肯暂辜。教舞庭除红锦藉，看花窗牗碧纱糊。侈心忘理虽儿女，乐事乘时亦丈夫。而我拘挛过佳节，岂无船在贺家湖。
再用前韵为感春喜会二首酬德夫·其二
作者：韦骧
朝代：宋

东风烂漫巨江南，林薄余花十二三。
隐隐游丝飞日影，娟娟戏蝶舞春酣。
独旗共爱茶芽嫰，佳境俱怜芋蔗甘。
谈屑不宜虚永昼，长岐分背谩停骖。
再用前韵为感春喜会二首酬德夫·其二
作者：韦骧
朝代：宋

东风烂漫巨江南，林薄馀花十二三。隐隐游丝飞日影，娟娟戏蝶舞春酣。独旗共爱茶芽嫩，佳境俱怜芋蔗甘。谈屑不宜虚永昼，长岐分背谩停骖。
再用前韵和孙正甫所示
作者：韦骧
朝代：宋
体裁：七言律诗

画船同出汴渠湾，天末云收数点山。共应辟书离魏阙，谁持别酒唱阳关。閒论浙右经年事，此去胶东几日还。男子有为须远趾，谁能辕下久低颜。
再用前韵奉简
作者：韦骧
朝代：宋
体裁：七言律诗

未能形德似支离，行学由来恨力微。罔利唯羞陟龙断，可言宁念卧牛衣。高材幸遇同忧乐，公论相投壹是非。待向游从废棋局，区区安用谩藏机。
再用前韵谢和诗二首
作者：韦骧
朝代：宋

虽知自古有言酬，倍获佳篇却重留。
袭璞固宜资一笑，报瑶何意足多求。
词源浩若江河注，笔力成如造化秋。
询度余閒吟咏作，岂非夫子德公休。
再用前韵谢和诗二首
作者：韦骧
朝代：宋

虽知自古有言酬，倍获佳篇却重留。袭璞固宜资一笑，报瑶何意足多求。词源浩若江河注，笔力成如造化秋。询度馀閒吟咏作，岂非夫子德公休。
再答和篇
作者：韦骧
朝代：宋
体裁：七言律诗

落日山川晚鼓休，西风楼阁远烟收。清谈亹亹忘尘役，醁酒深深战暮秋。独恨去当霜草路，不能留见菊花浮。更惭健句酬衰唱，刻烛甘输第一筹。
再贶诗复以前韵答之
作者：韦骧
朝代：宋

愧将鄙句报多闻，操纸安能蔽所存。砚墨未乾忧见罪，笺封还枉却酬言。长吟不觉手之舞，熟览方知即也温。长者如兴起予叹，摄齐时愿一登门。
再贶诗復以前韵答之
作者：韦骧
朝代：宋

媿将鄙句报多闻，操纸安能蔽所存。
砚墨未干忧见罪，笺封还枉却酬言。
长吟不觉手之舞，熟览方知即也温。
长者如兴起予嘆，摄齐时愿一登门。
冒雨游石室
作者：韦骧
朝代：宋
体裁：五言绝句

陟磴苔痕滑，穿岩雨脚收。爱山邻邑令，来作雨中游。
冠帻峰
作者：韦骧
朝代：宋
体裁：七言绝句

渡江行役走埃尘，路过名山兴味新。冠帻危峰勿相笑，俨然云外亦辛勤。
冬至三日游水南诸寺
作者：韦骧
朝代：宋

曦轮飞上宿云收，晚出城南趣适幽。六寺连延行复道，一溪萦绕泻寒流。世情共喜新阳复，仙境聊成极目游。不以篇章记登览，此时清兴若为酬。
冬至三日游水南诸寺
作者：韦骧
朝代：宋

曦轮飞上宿云收，晚出城南趣适幽。
六寺连延行复道，一溪萦绕泻寒流。
世情共喜新阳復，仙境聊成极目游。
不以篇章记登覧，此时清兴若为酬。
冷风阁
作者：韦骧
朝代：宋

胜概天成所得偏，一来登覧兴飘然。
拂云栏楯尘寰远，隔水楼台画幅全。
隐隐归舟摇落日，悠悠飞鸟破孤烟。
冷风可御非虚目，况是层峦对演仙。
冷风阁
作者：韦骧
朝代：宋

胜概天成所得偏，一来登览兴飘然。拂云栏楯尘寰远，隔水楼台画幅全。隐隐归舟摇落日，悠悠飞鸟破孤烟。冷风可御非虚目，况是层峦对演仙。
凌晨马上得惠诗再次元韵
作者：韦骧
朝代：宋

诗筒方讶惠音稀，击钵来篇果不迟。定欲擅场专独胜，岂容遗帼久相持。招邀近想融樽满，往返多惭孺榻施。况得鸾弦声出幌，肯教马足自稽期。建芽精嫩凤为团，海错珍鲜鳆作乾。远物方惭容易献，来篇不似等閒看。始忻报玖情何厚，幡觉阳春和独难。写寄中州传好事，须教纸价踊长安。自今酬唱不宜稀，所恨诗盟结已迟。两阵辞锋谩交战，一坛将钺敢争持。宦途何愧为难进，老境宁当效逆施。相遇相期情谊远，莫临觞咏数瓜期。
凌晨马上得惠诗再次元韵·其一
作者：韦骧
朝代：宋
体裁：七言律诗

诗筒方讶惠音稀，击钵来篇果不迟。定欲擅场专独胜，岂容遗帼久相持。招邀近想融樽满，往返多惭孺榻施。况得鸾弦声出幌，肯教马足自稽期。
凌晨马上得惠诗再次元韵·其三
作者：韦骧
朝代：宋
体裁：七言律诗

自今酬唱不宜稀，所恨诗盟结已迟。两阵辞锋谩交战，一坛将钺敢争持。宦途何愧为难进，老境宁当效逆施。相遇相期情谊远，莫临觞咏数瓜期。
凌晨马上得惠诗再次元韵·其二
作者：韦骧
朝代：宋

建芽精嫩凤为团，海错珍鲜鳆作乾。远物方惭容易献，来篇不似等閒看。始忻报玖情何厚，幡觉阳春和独难。写寄中州传好事，须教纸价踊长安。
凌晨马上得惠诗再次元韵·其二
作者：韦骧
朝代：宋

建芽精嫩凤为团，海错珍鲜鳆作干。
远物方惭容易献，来篇不似等閒看。
始忻报玖情何厚，幡觉阳春和独难。
写寄中州传好事，须教纸价踊长安。
凌翠阁
作者：韦骧
朝代：宋

凌翠阁，翠光寒不落。公事馀閒日日来，檐前好鸟无惊作。凌翠阁，突兀撑寥廓。满眼苍烟万里春，忍负十分金凿落。凌翠阁，四面祛棂箔。千里无云看月明，何必庾家楼上乐。凌翠阁，山绕如城郭。风味都侔陶令居，所惭犹被青纶缚。
凌翠阁·其一
作者：韦骧
朝代：宋

凌翠阁，翠光寒不落。
公事余閒日日来，檐前好鸟无惊作。
凌翠阁·其一
作者：韦骧
朝代：宋

凌翠阁，翠光寒不落。公事馀閒日日来，檐前好鸟无惊作。
凌翠阁·其三
作者：韦骧
朝代：宋

凌翠阁，四面祛棂箔。千里无云看月明，何必庾家楼上乐。
凌翠阁·其三
作者：韦骧
朝代：宋

凌翠阁，四面祛櫺箔。
千里无云看月明，何必庾家楼上乐。
凌翠阁·其二
作者：韦骧
朝代：宋
体裁：古风

凌翠阁，突兀撑寥廓。满眼苍烟万里春，忍负十分金凿落。
凌翠阁·其四
作者：韦骧
朝代：宋

凌翠阁，山绕如城郭。
风味都侔陶令居，所惭犹被青纶縳。
凌翠阁·其四
作者：韦骧
朝代：宋

凌翠阁，山绕如城郭。风味都侔陶令居，所惭犹被青纶缚。
减字木兰花·人生可意
作者：韦骧
朝代：宋
体裁：词

人生可意。祗说功名贪富贵。遇景开怀。且尽生前有限杯。韶华几许。鹈鴂声残无觅处。莫自因循。一片花飞减却春。
减字木兰花·帝城春媚
作者：韦骧
朝代：宋
体裁：词

帝城春媚。绿柳参天花照地。共乐升平。处处楼台歌板声。香轮玉镫。驰骤芳郊争选胜。妙舞轻讴。扰乱春风卒未休。
减字木兰花·雕阑香砌
作者：韦骧
朝代：宋
体裁：词

雕阑香砌。红紫妖韶何足计。争似幽芳。几朵先春蘸碧塘。玉盘金盏。谁谓花神情有限。绰约仙姿。仿佛江皋解佩时。
减字木兰花·鸾坡凤沼
作者：韦骧
朝代：宋
体裁：词

鸾坡凤沼。轩冕傥来何足道。存养天真。安用浮名绊此身。劳生逸老。摆脱纷华须是早。解绶眠云。林下何曾见一人。
减字木兰花（劝饮词）
作者：韦骧
朝代：宋
体裁：词

金貂贳酒。乐事可为须趁手。且醉青春。白发何曾饶贵人。凤笙鼍鼓。况是桃花落红雨。莫诉觥筹。炊熟黄粱一梦休。
减字木兰花（惜春词）
作者：韦骧
朝代：宋

人生可意。只说功名贪富贵。遇景开怀。且尽生前有限杯。韶华几许。鶗鴂声残无觅处。莫自因循。一片花飞减却春。
减字木兰花（春词）
作者：韦骧
朝代：宋

帝城春媚。绿柳参天花照地。共荣升平。处处楼台歌板声。香轮玉镫。驰骤芳郊争选胜。妙舞轻讴。扰乱春风卒未休。
减字木兰花（望仙词）
作者：韦骧
朝代：宋
体裁：词

危楼引望。天气犹寒花未放。远思悠悠。芳草何年恨即休。仙踪何处。此去蓬山多少路。春霭腾腾。更在瑶台十二层。
减字木兰花（止贪词）
作者：韦骧
朝代：宋

鸾坡凤沼。轩冕倘来何足道。存养天真。安用浮名绊此身。劳生逸老。摆脱纷华须是早。解绶眠云。林下何曾见一人。
减字木兰花（水仙花）
作者：韦骧
朝代：宋

雕阑香砌。红紫妖韶何足计。争似幽芳。几朵先春蘸碧塘。玉船金盏。谁谓花神情有限。绰约仙姿。仿佛江皋解佩时。
凤翔刘明复龙图刊李茂正德政碑勒移维摩塑像文求诗因寄
作者：韦骧
朝代：宋

龟趺螭首势嵬然，轻重由来在所镌。名削奸臣磨伪说，像迁居士记真诠。精文本自精诚出，妙手幡因妙相传。以善辟邪殊可敬，为公嗟叹作诗篇。
凤翔刘明復龙图刊李茂正德政碑勒移维摩塑像文求诗因寄
作者：韦骧
朝代：宋

龟趺螭首势嵬然，轻重由来在所镌。
名削姦臣磨僞说，像迁居士记真诠。
精文本自精诚出，妙手幡因妙相传。
以善闢邪殊可敬，为公嗟嘆作诗篇。
出东莱城示海傍观者
作者：韦骧
朝代：宋
体裁：七言律诗

老稚相携出翳林，玉沙堤上听车音。便安赤子朝廷意，补助清时使者心。畎亩均休无一役，岁时赈乏有千金。东人祇见东溟阔，不识君恩似海深。
出滁口入江峡
作者：韦骧
朝代：宋
体裁：七言律诗

逆风吹浪雪花翻，舟出滁河浩荡间。柁转一声鸣似鼓，橹摇数丈漩如环。路通淮右千源水，望断江南一带山。莫恨区区缘吏役，此时清旷亦开颜。
出闽境永丰道中
作者：韦骧
朝代：宋

去暮愁行泗州岭，清晨喜见江东山。二年巡按劳南走，尽室安全庆北还。负弩兵回喧渡口，插秧人看立田间。却嗟奉使无禆补，征返徒添两鬓斑。
出闽境永丰道中
作者：韦骧
朝代：宋

去暮愁行泗州岭，清晨喜见江东山。
二年巡按劳南走，尽室安全庆北还。
负弩兵迴喧渡口，插秧人看立田间。
却嗟奉使无禆补，征返徒添两鬓斑。
击瓯
作者：韦骧
朝代：宋

箫鼓厌喧豗，瓯声可荐杯。鸣珂秋猎骏，锵佩晓朝回。挹注虽为助，甄陶别有胚。玉纤敲击锐，惊起玉山颓。
击瓯
作者：韦骧
朝代：宋

箫鼓厌喧豗，瓯声可荐杯。
鸣珂秋猎骏，锵佩晓朝迴。
挹注虽为助，甄陶别有胚。
玉纤敲击鋭，惊起玉山頽。
刘仲诚以武夷记见借
作者：韦骧
朝代：宋

自从见借武夷编，每一开编思渺然。
使我胸怀厌尘滓，羡君家世乐神仙。
幔亭曾会千余客，石洞元居十六天。
何日访灵寻翠壁，待将名字谩同雕镌。
刘仲诚以武夷记见借
作者：韦骧
朝代：宋

自从见借武夷编，每一开编思渺然。使我胸怀厌尘滓，羡君家世乐神仙。幔亭曾会千馀客，石洞元居十六天。何日访灵寻翠壁，待将名字谩同镌。
刘握大夫挽词二首
作者：韦骧
朝代：宋

平生端素履，四纪仕清朝。移守将前迈，修龄忽后彫。琴书遗淡泊，几杖舍逍遥。有子光承绩，幽堂慰寂寥。弃养临茗水，传声到武林。仁贤没何遽，老友恸尤深。珠玉藏前咏，风标起旧钦。灵舆不克送，薤唱寓空音。
刘握大夫挽词二首·其一
作者：韦骧
朝代：宋

平生端素履，四纪仕清朝。移守将前迈，修龄忽后彫。琴书遗淡泊，几杖舍逍遥。有子光承绩，幽堂慰寂寥。
刘握大夫挽词二首·其一
作者：韦骧
朝代：宋

平生端素履，四纪仕清朝。
移守将前迈，修龄忽后雕。
琴书遗淡泊，几杖舍逍遥。
有子光承绩，幽堂慰寂寥。
刘握大夫挽词二首·其二
作者：韦骧
朝代：宋
体裁：五言律诗

弃养临茗水，传声到武林。仁贤没何遽，老友恸尤深。珠玉藏前咏，风标起旧钦。灵舆不克送，薤唱寓空音。
刘钦止承务挽词一首
作者：韦骧
朝代：宋
体裁：五言律诗

年始踰强仕，俄从逝水沄。祇应怀永慕，遂尔继先君。利器方施手，高翔未及云。呜呼今已矣，众叹谩纷纷。
初上汴舟思归
作者：韦骧
朝代：宋
体裁：七言律诗

夜气凄清星斗全，倚樯引望东南天。怀归重念秋垂尽，倦目羞看月又圆。况是汴流投浅涸，夫何单舸尚留连。京华岂谓无心恋，自恨孤踪远邃延。
初入淮上
作者：韦骧
朝代：宋

汴水方穷到淮水，大船蹇蹇拒风行。
不知静裏千帆过，唯喜空中一派清。
秋气已残山态老，夕阳未尽浪花明。
牧儿随队閒无事，强作歌声和橹声。
初入淮上
作者：韦骧
朝代：宋

汴水方穷到淮水，大船蹇蹇拒风行。不知静里千帆过，唯喜空中一派清。秋气已残山态老，夕阳未尽浪花明。牧儿随队閒无事，强作歌声和橹声。
初夏公余
作者：韦骧
朝代：宋

公庭日无事，民伍正蚕耕。
夏浅寒犹在，云浓雨易成。
图书存远古，诗酒有余情。
傲吏居幽僻，其谁诮近名。
初夏公馀
作者：韦骧
朝代：宋

公庭日无事，民伍正蚕耕。夏浅寒犹在，云浓雨易成。图书存远古，诗酒有馀情。傲吏居幽僻，其谁诮近名。
初晴复雨感事
作者：韦骧
朝代：宋

朝晖还复变濛濛，过尽韶华冷落中。媚紫妖红如病悴，也应无暇笑东风。
初晴復雨感事
作者：韦骧
朝代：宋

朝晖还復变蒙蒙，过尽韶华冷落中。
媚紫妖红如病悴，也应无暇笑东风。
初睡
作者：韦骧
朝代：宋
体裁：七言律诗

冻云卷尽月华清，寒气棱棱夜转生。一卷古书齐万虑，满杯醇酎卧三更。附炎鄙态悲时薄，养僻孤踪任俗评。旷逸最便朝睡美，邻鸡不用再三鸣。
别刘公舒
作者：韦骧
朝代：宋

间关杖节使全闽，何幸邦侯遇故人。谈笑一樽时得暇，讴歌千里政如春。解携白发情非昔，赠别清篇思入神。却想萍踪流未远，会看飞诏趣朱轮。
别刘公舒
作者：韦骧
朝代：宋

间关杖节使全闽，何幸邦侯遇故人。
谈笑一樽时得暇，讴歌千里政如春。
解携白髪情非昔，赠别清篇思入神。
却想萍踪流未远，会看飞诏趣朱轮。
别叔康
作者：韦骧
朝代：宋

数年为邑幸焉依，德论源源每霁威。瓜代逡巡惊易及，棠阴踯躅忍轻违。倦踪方此从尘路，旅梦多应绕绣衣。回首海城烟雾杳，愿闻三节召公归。
别叔康
作者：韦骧
朝代：宋

数年为邑幸焉依，德论源源每霁威。
瓜代逡巡惊易及，棠阴踯躅忍轻违。
倦踪方此从尘路，旅梦多应遶绣衣。
迴首海城烟雾杳，愿闻三节召公归。
别张从道
作者：韦骧
朝代：宋
体裁：七言律诗

官居相并日相过，盈岁光阴不觉多。每幸开心互询度，都忘倦迹久蹉跎。新除忽遂东归欲，雅好其如远别何。把酒不辞金盏溢，预将离索就消磨。
别李世美
作者：韦骧
朝代：宋

御茶贡了文书閴，静一堂深生昼寂。
木兰花谢叶成阴，霁日辉辉荡轻碧。
主人为我开芳筵，滟灔金樽泛春色。
举杯相属念我行，赠以长篇重圭璧。
联官共职诚意钧，踰岁光阴驹过隙。
自惭老钝于事疏，每幸高才见禆益。
招携地宝溢课输，立遣讼筒平鬰抑。
隔州移粟赈疲甿，指日驱兵斩狂贼。
走章驰檄公事外，间有赓酬副清适。
搜罗绝景穷造化，铺写幽情露胸臆。
今朝饮别接殷勤，判袂分岐在朝夕。
萍蓬邂逅难期度，鱼雁附託宜频的。
愿聆三节促归轩，聊慰驰情想风格。
别李世美
作者：韦骧
朝代：宋

御茶贡了文书阒，静一堂深生昼寂。木兰花谢叶成阴，霁日辉辉荡轻碧。主人为我开芳筵，滟滟金樽泛春色。举杯相属念我行，赠以长篇重圭璧。联官共职诚意钧，踰岁光阴驹过隙。自惭老钝于事疏，每幸高才见禆益。招携地宝溢课输，立遣讼筒平郁抑。隔州移粟赈疲氓，指日驱兵斩狂贼。走章驰檄公事外，间有赓酬副清适。搜罗绝景穷造化，铺写幽情露胸臆。今朝饮别接殷勤，判袂分岐在朝夕。萍蓬邂逅难期度，鱼雁附托宜频的。愿聆三节促归轩，聊慰驰情想风格。
别滕元发侍郎
作者：韦骧
朝代：宋
体裁：七言律诗

尘役间关旅思收，幸瞻旌戟少淹留。多年目断丹霄步，再拜心轻万户侯。三节行催虎符去，双毛将近凤池游。门阑欲别徒惆怅，吟对江山迥不休。
别王叔重
作者：韦骧
朝代：宋
体裁：七言律诗

区区奉使越三年，晚得渝南刺史贤。美政日闻行旧学，高怀时见发新篇。近违方得挥谈麈，远别俄惊彻祖筵。回首寒江初放鹢，牙城隐隐隔云烟。
别铅山杨公济
作者：韦骧
朝代：宋

征尘淟涊暮秋时，税鞅登堂暗浣衣。久别自怜心郁郁，相逢今喜语霏霏。池中尽谓蛟难畜，塞上行看马自归。落日西风满襟袖，临岐回首重瞻依。
别铅山杨公济
作者：韦骧
朝代：宋

征尘淟涊暮秋时，税鞅登堂暗澣衣。
久别自怜心鬰鬰，相逢今喜语霏霏。
池中尽谓蛟难畜，塞上行看马自归。
落日西风满襟袖，临岐迴首重瞻依。
剪刀
作者：韦骧
朝代：宋

一身分二首，一首一铦铓。遇物无微细，交锋即断伤。剪齐繄汝锐，任用在君详。大抵便柔脆，毋令过所长。
剪金花一首和陶掾
作者：韦骧
朝代：宋

花神委曲竞光阴，特向低丛剪寸金。
买断园林初夏景，竟教蜂蝶慰寒心。
玲珑圆影风前舞，寂寞红芳雨后深。
稚子知名不知实，采之掷地听余音。
剪金花一首和陶掾
作者：韦骧
朝代：宋

花神委曲竞光阴，特向低丛剪寸金。买断园林初夏景，竟教蜂蝶慰寒心。玲珑圆影风前舞，寂寞红芳雨后深。稚子知名不知实，采之掷地听馀音。
劝元功饮
作者：韦骧
朝代：宋

昔时同闬今同郡，气义相懽此最亲。
莫向酒杯成偃蹇，醉来诗格合清新。
劝元功饮
作者：韦骧
朝代：宋

昔时同闬今同郡，气义相欢此最亲。莫向酒杯成偃蹇，醉来诗格合清新。
劝酒
作者：韦骧
朝代：宋

二月已破三月来，青春白日映楼台。劝君更饮一杯酒，一月人生笑几回。
劝酒
作者：韦骧
朝代：宋

二月已破三月来，青春白日映楼台。
劝君更饮一杯酒，一月人生笑几迴。
十五夜
作者：韦骧
朝代：宋

八月得中节，今宵秋又中。由来金气王，向尽月华充。玩与多方共，清非别夜同。明皇如未死，依旧惑蟾宫。
十五夜
作者：韦骧
朝代：宋

八月得中节，今宵秋又中。
由来金气王，向尽月华充。
翫与多方共，清非别夜同。
明皇如未死，依旧惑蟾宫。
十六夜
作者：韦骧
朝代：宋
体裁：五言律诗

明月上天稽，中秋已过期。十分初减处，万目共怜时。不见昨宵盛，安知今夜衰。清光比他夕，犹胜满如规。
十月
作者：韦骧
朝代：宋

风脚无时定，霜花昼亦飞。
天愁云四合，树冷鸟相依。
陋室羣书满，衡门俗客稀。
饥肠何以疗，园芋正丰肥。
十月
作者：韦骧
朝代：宋

风脚无时定，霜花昼亦飞。天愁云四合，树冷鸟相依。陋室群书满，衡门俗客稀。饥肠何以疗，园芋正丰肥。
十月十二日早按行临汀遇大雷电而雨
作者：韦骧
朝代：宋

传车十月到长汀，郁奥犹如暑气生。经夕山川带云雾，凌晨雷雨动檐楹。乍逢旅客殊多怪，惯见邦人悄不惊。聊作小诗传所遇，他年稳坐活平生。
十月十二日早按行临汀遇大雷电而雨
作者：韦骧
朝代：宋

传车十月到长汀，鬰奥犹如暑气生。
经夕山川带云雾，凌晨雷雨动檐楹。
乍逢旅客殊多怪，惯见邦人悄不惊。
聊作小诗传所遇，他年稳坐活平生。
十月暮登延寿阁
作者：韦骧
朝代：宋
体裁：五言律诗

湖水渐如带，扁舟渡亦艰。山空翠屏浅，荻老雪花残。立马寒烟际，登楼霭暮间。严闉促回辔，吏隐乐终悭。
千佛岩读书寄内
作者：韦骧
朝代：宋

官期未迫暂閒身，敩学岩居及夜分。霜落空山寒切骨，风号万木响连云。有民勿谓书休读，无术当知政必棼。独宿不辞应会我，功名富贵本辛勤。
千佛岩读书寄内
作者：韦骧
朝代：宋

官期未迫暂閒身，斆学岩居及夜分。
霜落空山寒切骨，风号万木响连云。
有民勿谓书休读，无术当知政必棼。
独宿不辞应会我，功名富贵本辛勤。
南园正月二十三日见牡丹因剪分送而公舒太守以诗为报遂次来韵
作者：韦骧
朝代：宋

上元八日冒轻寒，剪送南园两牡丹。为我果能兴绝唱，知君不作等閒看。香馀雕槛春犹浅，咏入华笺墨未乾。更说僧坊曾寄植，纵观须待解征鞍。
南园正月二十三日见牡丹因翦分送而公舒太守以诗为报遂次来韵
作者：韦骧
朝代：宋

上元八日冒轻寒，翦送南园两牡丹。
为我果能兴绝唱，知君不作等閒看。
香余琱槛春犹浅，咏入华笺墨未干。
更说僧坊曾寄植，纵观须待解征鞍。
南昌鐡柱
作者：韦骧
朝代：宋

南昌昔谓水浮州，鐡柱支持事更幽。
天地有炉劳一铸，蛟螭无穴解羣忧。
槎牙露处几三尺，摇撼徒然踣万牛。
人頼旌阳恩力大，此功何愧禹功优。
南昌铁柱
作者：韦骧
朝代：宋

南昌昔谓水浮州，铁柱支持事更幽。天地有炉劳一铸，蛟螭无穴解群忧。槎牙露处几三尺，摇撼徒然踣万牛。人赖旌阳恩力大，此功何愧禹功优。
南湖晚霁
作者：韦骧
朝代：宋

雨脚随云断，湖光带日还。
微虹初照水，余雾尚怀山。
理网渔歌喜，支篷孤棹閒。
萧然安舣泊，尽室画图间。
南湖晚霁
作者：韦骧
朝代：宋

雨脚随云断，湖光带日还。微虹初照水，馀雾尚怀山。理网渔歌喜，支篷孤棹閒。萧然安舣泊，尽室画图间。
南陵坡
作者：韦骧
朝代：宋

南陵坡对巫山县，直上青冥百八盘。此日身由岁巡到，他年愁向画图看。可堪雨湿羊肠险，更怯风冲狐腋寒。却想九天朝谒罢，禁街平稳跃金鞍。
南陵坡
作者：韦骧
朝代：宋

南陵坡对巫山县，直上青冥百八盘。
此日身由岁巡到，他年愁向画图看。
可堪雨湿羊肠险，更怯风衝狐腋寒。
却想九天朝谒罢，禁街平稳跃金鞍。
即事
作者：韦骧
朝代：宋
体裁：五言律诗

云物半阴晴，春罍酒气清。花空叶自隘，梅重核初成。噱论无柔语，酣歌有壮声。翠眉应见笑，先老掷风情。
即事
作者：韦骧
朝代：宋
体裁：七言律诗

舞蝶双飞穿宿露，鸣禽相唤弄朝暾。涧盘石径长蛇转，山入秋空翠凤骞。枫叶园林看自好，菊花时节兴难论。高怀不为尘劳减，安用笙箫簇酒樽。
即席
作者：韦骧
朝代：宋

金炉兽燄回春律，碧盏蚁花资野逸。腊枝剪断玉莲光，歌扇舞茵争秀出。主人醉宾宾醉德，倾兀不惭冠武侧。一时陈迹去莫追，此段清欢宁易得。
即席
作者：韦骧
朝代：宋

金炉兽燄迴春律，碧琖螘花资野逸。
腊枝剪断玉莲光，歌扇舞茵争秀出。
主人醉宾宾醉德，倾兀不惭冠武侧。
一时陈迹去莫追，此段清欢宁易得。
厅前丛竹
作者：韦骧
朝代：宋
体裁：七言绝句

软枝轻翠近檐垂，朝暮清风不失期。明月满庭无隐伏，夜深惟有此君知。
去冬留题管节堂世美朝请今夏按部过之为诗见贲輙次韵奉和
作者：韦骧
朝代：宋

拙句惭先刻，佳章幸继游。
褒题踰八字，传咏入中州。
舍馆仍增丽，时炎倐变秋。
悠悠想清思，长似建溪流。
去冬留题管节堂世美朝请今夏按部过之为诗见贲辄次韵奉和
作者：韦骧
朝代：宋

拙句惭先刻，佳章幸继游。褒题踰八字，传咏入中州。舍馆仍增丽，时炎倏变秋。悠悠想清思，长似建溪流。
去年今日
作者：韦骧
朝代：宋

去年今日到宣州，舟倚昭亭晚雨收。鸭脚饤盘随土物，蟹螯将酒掩珍羞。溪间雁集菰蒲老，田外人歌？稏稠。此际剡游还忆旧，閒中情味两悠悠。
去年今日
作者：韦骧
朝代：宋
体裁：七言律诗

去年今日到宣州，舟倚昭亭晚雨收。鸭脚饤盘随土物，蟹螯将酒掩珍羞。溪间雁集菰蒲老，田外人歌�稏稠。此际剡游还忆旧，閒中情味两悠悠。
去年今日
作者：韦骧
朝代：宋

去年今日到宣州，舟倚昭亭晚雨收。
鸭脚饤盘随土物，蟹螯将酒揜珍羞。
溪间雁集菰蒲老，田外人歌𥝧稏稠。
此际剡游还忆旧，閒中情味两悠悠。
县圃刈禾
作者：韦骧
朝代：宋

林下圭田一亩余，春耕秋敛亦勤渠。
年丰独喜能钧众，月给谁咍薄助吾。
已愧拔葵贤鲁相，更羞尘甑诵莱芜。
字民固合知民事，稼穑艰难坐可图。
县圃刈禾
作者：韦骧
朝代：宋

林下圭田一亩馀，春耕秋敛亦勤渠。年丰独喜能钧众，月给谁咍薄助吾。已愧拔葵贤鲁相，更羞尘甑诵莱芜。字民固合知民事，稼穑艰难坐可图。
县斋即事
作者：韦骧
朝代：宋
体裁：五言律诗

作邑惭无术，怀民赖有年。讼筒消不逞，宾席汰非贤。奉养庭闱稳，论求典册全。谁言非吏隐，山水匝城堧。
县斋即事
作者：韦骧
朝代：宋

比来庭讼少，拙令称幽潜。爱日开朝幌，看云捲画帘。澄神烹茗粥，忆古检书签。菽水清多乐，溪山意自恬。韬光异耕钓，苦志念渔盐。骥足空思展，牛刀敢谓淹。民心久当信，佐局美相兼。笑傲言祛隘，赓酬韵斗严。囊钱如未乏，樽酒尚能添。园笋新成绿，池荷半露尖。共谋怀坦坦，毋恤远炎炎。此兴欢无敌，逢人语必钳。
县斋即事
作者：韦骧
朝代：宋

比来庭讼少，拙令称幽潜。
爱日开朝幌，看云捲画帘。
澄神烹茗粥，忆古检书籤。
菽水清多乐，溪山意自恬。
韬光异耕钓，苦志念渔盐。
骥足空思展，牛刀敢谓淹。
民心久当信，佐局美相兼。
笑傲言祛隘，赓酬韵斗严。
囊钱如未乏，樽酒尚能添。
园笋新成绿，池荷半露尖。
共谋怀坦坦，毋恤远炎炎。
此兴欢无敌，逢人语必箝。
又借前韵为攀别之作
作者：韦骧
朝代：宋

紫诏催还二月天，清台颁历涉三年。
高文昔冠羣儒首，异政今为两蜀传。
此日旌旄度危栈，何时舟檝济长川。
笳铙渐远劳瞻望，犹想飞花傍祖筵。
又借前韵为攀别之作
作者：韦骧
朝代：宋

紫诏催还二月天，清台颁历涉三年。高文昔冠群儒首，异政今为两蜀传。此日旌旄度危栈，何时舟楫济长川。笳铙渐远劳瞻望，犹想飞花傍祖筵。
又借前韵谢惠茶
作者：韦骧
朝代：宋
体裁：七言律诗

灵芽产自越岩限，精制须调焙下煤。隐士寄题缄且密，使君分惠重其开。点疑白雪盈瓯泛，啜恐清风两腋来。却抒短章酬雅贶，画墁何以谢琼瑰。
又借韵寄太守叔康
作者：韦骧
朝代：宋

城近江山夕霭澄，楼开栏槛与山平。秋光正似鸿沟判，月影圆如白璧明。诗压东阳台上句，酒睎北海座中倾。荒壖拙令方匏系，引脰西风画隼旌。
又借韵寄太守叔康
作者：韦骧
朝代：宋

城近江山夕霭澄，楼开栏槛与山平。
秋光正似鸿沟判，月影圆如白璧明。
诗压东阳台上句，酒睎北海座中倾。
荒壖拙令方匏繫，引脰西风画隼旌。
又和
作者：韦骧
朝代：宋
体裁：七言律诗

一门清训黄金贱，三叶荣名翠琰题。扬雀语言先世得，荀龙头角后来齐。联姻君喜重交好，高闬予惭早独跻。试听野人歌盛事，满床牙笏当公圭。
又和
作者：韦骧
朝代：宋
体裁：七言绝句

元丰嘉号改明年，万里江山色愈鲜。侍从旧臣承紫诏，拜恩如在御床前。
又和
作者：韦骧
朝代：宋
体裁：七言律诗

强继高吟岂足论，聊持布鼓过雷门。解颐传咏知辞妙，落笔酬言怯思昏。霜叶舞风鸣碧瓦，寒云漏月射清尊。好传秀句频惊座，索马行将戒守阍。
又和
作者：韦骧
朝代：宋
体裁：七言律诗

浅雪初成玉石灰，冒寒拥腋上层台。那嗟晚景催人老，且喜新春入手来。戢戢庭萱芽始迸，娟娟池柳眼先开。却□疏骋南湖辙，坐想高谈肠九回。
又和
作者：韦骧
朝代：宋

着处山川秀可娱，何妨投隙数驱车。
韶华已过三分一，岁律纔经半月余。
北海樽罍虽自满，东阳篇咏不宜疏。
惟愁南国春多雨，谁把繁阴为扫除。
又和
作者：韦骧
朝代：宋

著处山川秀可娱，何妨投隙数驱车。韶华已过三分一，岁律才经半月馀。北海樽罍虽自满，东阳篇咏不宜疏。惟愁南国春多雨，谁把繁阴为扫除。
又和
作者：韦骧
朝代：宋
体裁：七言律诗

诗来盛说溪山好，局事萧萧似隐流。閒对文枰销白日，勇持吟笔战清秋。城中事逐渔樵得，门外客无车马留。而我拘挛但增羡，强酬佳句思难抽。
又和久雨
作者：韦骧
朝代：宋

继月霖霪势不停，淙淙高屋似翻瓴。气昏亭阁迷仙境，云闇山川掩画屏。垄麦潜忧化蛾白，溪荷遥想没钱青。占晴问蔡师前语，罄折恭于奉鼎扃。
又和久雨
作者：韦骧
朝代：宋

继月霖霪势不停，淙淙高屋似翻瓴。
气昏亭阁迷仙境，云闇山川掩画屏。
壠麦潜忧化蛾白，溪荷遥想没钱青。
占晴问蔡师前语，罄折恭于奉鼎扃。
又和义夫学士用其韵
作者：韦骧
朝代：宋

开府南陵气序秋，翠屏千垒对岑楼。
力宣膏泽均千里，坐赏溪山冠十州。
小谢篇章耐吟讽，谪仙踪迹自风流。
公余好尽登临兴，应诮区区宋玉愁。
又和义夫学士用其韵
作者：韦骧
朝代：宋

开府南陵气序秋，翠屏千垒对岑楼。力宣膏泽均千里，坐赏溪山冠十州。小谢篇章耐吟讽，谪仙踪迹自风流。公馀好尽登临兴，应诮区区宋玉愁。
又和九日有怀见寄
作者：韦骧
朝代：宋

九日风光不可辜，更堪潇洒在江隅。兴如蓝水真能适，诗比齐山亦自娱。莫向三秋悲齿发，须将一醉等贤愚。酒阑忽忆胶东路，跋马随轩望上都。
又和九日有怀见寄
作者：韦骧
朝代：宋

九日风光不可辜，更堪潇洒在江隅。
兴如蓝水真能适，诗比齐山亦自娱。
莫向三秋悲齿髪，须将一醉等贤愚。
酒阑忽忆胶东路，跋马随轩望上都。
又和仲远答鋭长老二首·其一
作者：韦骧
朝代：宋

庭柏经霜色半黄，暂安禅室意阳阳。
高怀洞见人间世，鳬鹤纷纷自短长。
又和仲远答锐长老二首
作者：韦骧
朝代：宋

庭柏经霜色半黄，暂安禅室意阳阳。高怀洞见人间世，凫鹤纷纷自短长。山前旌剑弄晴光，瞻谒裴回殿角香。却坐灵堂问禅伯，莫持迂论作金汤。
又和仲远答锐长老二首·其一
作者：韦骧
朝代：宋

庭柏经霜色半黄，暂安禅室意阳阳。高怀洞见人间世，凫鹤纷纷自短长。
又和仲远答锐长老二首·其二
作者：韦骧
朝代：宋
体裁：七言绝句

山前旌剑弄晴光，瞻谒裴回殿角香。却坐灵堂问禅伯，莫持迂论作金汤。
又和会月波楼与范德镇赓唱之什
作者：韦骧
朝代：宋

屹屹楼依槜李城，月波标榜映双楹。未逢秋夕披襟坐，且向春风曳履行。诗伯高篇先独唱，使君健笔许谁争。还朝滞客方无赖，对此飘然思亦生。
又和会月波楼与范德镇赓唱之什
作者：韦骧
朝代：宋

屹屹楼依檇李城，月波标榜映双楹。
未逢秋夕披襟坐，且向春风曳履行。
诗伯高篇先独唱，使君健笔许谁争。
还朝滞客方无赖，对此飘然思亦生。
又和倒韵
作者：韦骧
朝代：宋

匿疵真有德，值物不偏恩。细或穿幽隙，悠然被广原。皑皑均旦暮，浩浩壹乾坤。凛冽添寒气，苍茫返混元。鹄鸥潜失影，狐貉暗忘魂。竹重风旌袅，池凝晓鉴昏。飞毫玉兔脱，蟠径素龙蜿。陵弱侵庭柳，埋青抑砌萱。屑琼谁措手，鍊粉若为盆。当迥墙头积，回飙瓦口喷。群飞停啅噪，万丑掩瘢痕。穷巷情方惮，豪堂势自温。萧条孤驿路，冷落古祠阍。乱辙分明印，双鸱彷佛蹲。何时飘絮定，著处白云屯。酒榼倾浮蚁，吟笺染戏鸳。妙才窥赋象，佳兴袭游园。冰鉴清相照，瑶枝俯可扪。剡舟那遽载，郢唱且重翻。啖齧深怜武，栖迟酷爱袁。韩诗高孰抗，谢赋久仍存。肃肃东方骑，优优北海樽。危楼登郡堞，远目瞰江村。摛藻踰梁苑，申严过棘门。雄辞端獬豸，险句崒昆崙。缀韵金声恊，挥毫墨电奔。丰年见先兆，沴气已横吞。氛霭销中夜，球琳冒短垣。清光交素魄，馀润浃枯根。嘉瑞由嘉政，舆歌莫厌繁。
又和倒韵
作者：韦骧
朝代：宋

匿疵真有德，值物不偏恩。
细或穿幽隙，悠然被广原。
皑皑均旦暮，浩浩壹干坤。
凛冽添寒气，苍茫返混元。
鹄鸥潜失影，狐貉暗忘魂。
竹重风旌褭，池凝晓鑑昏。
飞毫玉兔脱，蟠径素龙蜿。
陵弱侵庭柳，埋青抑砌萱。
屑琼谁措手，炼粉若为盆。
当迥墻头积，迴飈瓦口喷。
羣飞停啅噪，万丑掩瘢痕。
穷巷情方惮，豪堂势自温。
萧条孤驿路，冷落古祠阍。
乱辙分明印，双鸱彷佛蹲。
何时飘絮定，着处白云屯。
酒榼倾浮螘，吟笺染戏鸳。
妙才窥赋象，佳兴袭游园。
冰鑑清相照，瑶枝俯可扪。
剡舟那遽载，郢唱且重翻。
啖啮深怜武，栖迟酷爱袁。
韩诗高孰抗，谢赋久仍存。
肃肃东方骑，优优北海樽。
危楼登郡堞，远目瞰江村。
摛藻踰梁苑，申严过棘门。
雄辞端獬豸，险句崪昆崙。
缀韵金声恊，挥毫墨电奔。
丰年见先兆，沴气已横吞。
氛霭销中夜，球琳冒短垣。
清光交素魄，余润浃枯根。
嘉瑞由嘉政，舆歌莫厌繁。
又和前韵呈彦常明叔
作者：韦骧
朝代：宋
体裁：七言律诗

软语霏霏过夜分，程文都已辨专门。香焚龙脑神还健，书检蝇头眼易昏。驺从传呼金阙晓，星辰环拱紫垣尊。拆封御史何时到，曳组相将谒禁阍。
又和十二月二十九日思封道中
作者：韦骧
朝代：宋
体裁：七言律诗

巴山险阻备尝之，笑读豪篇似抵巇。况是岁华垂尽日，却为贤者独劳时。寒多未放泉声活，春近先从柳眼知。早晚星轺趣回辔，东园共醉小枝枝。
又和告成寺
作者：韦骧
朝代：宋

嘉陵江势并山回，山寺双扉对水开。凿石千寻维佛屋，参天一举类仙台。白云有意频舒卷，幽鸟无情自往来。心境两忘真未易，登临便谓出尘埃。
又和告成寺
作者：韦骧
朝代：宋

嘉陵江势并山迴，山寺双扉对水开。
凿石千寻维佛屋，参天一举类仙台。
白云有意频舒卷，幽鸟无情自往来。
心境两忘真未易，登临便谓出尘埃。
又和孙太守琅山席上
作者：韦骧
朝代：宋
体裁：七言律诗

薄雾轻笼晓日黄，攀从旌旆到禅坊。坐怜古木荣枯惯，仰笑秋云聚散忙。酒约覆盆分甲乙，诗成击钵互宫商。兴酣犹恨严闉逼，少促归鞭趁月光。
又和彦常试院即事
作者：韦骧
朝代：宋

城壖候馆势弘开，捧诏彤庭薄暮来。庠序旁延优上舍，行能参考见高才。糊名独得珠无胫，摭实更忻山有莱。贤杰闻风争入彀，箪瓢何足乐颜回。天寒帘幕气萧骚，终日披文不厌劳。但有诚心禆藻鉴，敢矜明目察秋毫。玙璠启袭光难掩，雕鹗凌虚势自高。号奏身閒无一事，唱酬尤喜得诗豪。辨骏由来尽马群，裁声今已得龙孙。不容一字虚褒贬，可见诸生究本源。衡鉴有凭宜自信，毫釐无益懒轻论。分携莫惜频交语，且尽樽前蜡泪痕。
又和彦常试院即事·其一
作者：韦骧
朝代：宋
体裁：七言律诗

城壖候馆势弘开，捧诏彤庭薄暮来。庠序旁延优上舍，行能参考见高才。糊名独得珠无胫，摭实更忻山有莱。贤杰闻风争入彀，箪瓢何足乐颜回。
又和彦常试院即事·其三
作者：韦骧
朝代：宋

辨骏由来尽马羣，裁声今已得龙孙。
不容一字虚褒贬，可见诸生究本源。
衡鍳有凭宜自信，毫釐无益懒轻论。
分携莫惜频交语，且尽樽前蜡泪痕。
又和彦常试院即事·其三
作者：韦骧
朝代：宋

辨骏由来尽马群，裁声今已得龙孙。不容一字虚褒贬，可见诸生究本源。衡鉴有凭宜自信，毫釐无益懒轻论。分携莫惜频交语，且尽樽前蜡泪痕。
又和彦常试院即事·其二
作者：韦骧
朝代：宋

天寒帘幕气萧骚，终日披文不厌劳。但有诚心禆藻鉴，敢矜明目察秋毫。玙璠启袭光难掩，雕鹗凌虚势自高。号奏身閒无一事，唱酬尤喜得诗豪。
又和彦常试院即事·其二
作者：韦骧
朝代：宋

天寒帘幕气萧骚，终日披文不厌劳。
但有诚心禆藻鍳，敢矜明目察秋毫。
玙璠启袭光难掩，鵰鹗凌虚势自高。
号奏身閒无一事，唱酬尤喜得诗豪。
又和忆小园梅花
作者：韦骧
朝代：宋
体裁：七言律诗

为忆新梅发旧枝，勇操吟笔对晴晖。幽香不到青绫被，冷艳应迷白羽衣。忽忽屡经春色改，纷纷或傍笛声飞。祗疑渴想高情剧，频向冰厅有梦归。
又和所示
作者：韦骧
朝代：宋
体裁：七言律诗

布鼓微声强自信，两篇响答语惊人。连城自我忻怀宝，八字凭谁叹受辛。岂为傥来轻有动，但能恬守即安贫。相期厚养忘多欲，莫似豚蹄祝满囷。
又和李世美再题步云亭
作者：韦骧
朝代：宋
体裁：七言律诗

峣峣气势压南闽，彷佛鹏程近紫氛。女堞却依丹槛底，翚檐迥与碧霄分。融樽有地留清景，阮屐无时蹴乱云。引脰更劳西北望，子牟驰恋继朝曛。
又和来篇
作者：韦骧
朝代：宋
体裁：七言律诗

已愧苍葭倚玉难，更惭投砾引珠还。卢生破屋居新稳，韩子豪篇语自閒。虽有清樽伫高躅，须期黄菊奉朱颜。自惟雅集犹淹缓，诗战雄师未必班。
又和来篇
作者：韦骧
朝代：宋
体裁：七言律诗

贡闱将毕意扬扬，日夕炎凉亦未尝。几听秋声废高枕，屡乘月色坐中唐。云笺写句惭非敌，玉麈挥谈服所长。款段匪朝归冷僻，未知何以慰邻望。
又和灯夕见寄
作者：韦骧
朝代：宋

瞥来海国未言旋，歘见新春换旧年。佳节阻陪千骑乐，元宵空想万灯燃。民声喧溢丰时岁，酒价飞腾要市廛。多谢高情不遐弃，清诗相寄宝珠圆。
又和灯夕见寄
作者：韦骧
朝代：宋

瞥来海国未言旋，歘见新春换旧年。
佳节阻陪千骑乐，元宵空想万灯燃。
民声喧溢丰时岁，酒价飞腾要市鄽。
多谢高情不遐弃，清诗相寄宝珠圆。
又和督决囚
作者：韦骧
朝代：宋

旰食忧民睿思焦，默怀时雪滞层霄。十行新下宽囚诏，诸道交驰奉使轺。缧绁稀疏至恩浃，旄倪欢感大钧调。宣扬德泽惭绵弱，但采尧民击壤谣。
又和督决囚
作者：韦骧
朝代：宋

旰食忧民睿思焦，默怀时雪滞层霄。
十行新下寛囚诏，诸道交驰奉使轺。
缧绁稀疏至恩浃，旄倪欢感大钧调。
宣扬德泽惭绵弱，但采尧民撃壤謡。
又和答并叙别
作者：韦骧
朝代：宋
体裁：七言律诗

风骞绣额炉香转，江照金樽宿霭收。尘客轻装渡寒水，主人佳句压清秋。自忘远驭瘏兼病，岂顾閒书沈与浮。回首高城空企望，驰情无算不堪筹。
又和至丛山堂口占
作者：韦骧
朝代：宋
体裁：七言绝句

残红新绿媚朝晴，脚到丛山眼倍明。春老物情皆有趣，只应犹欠早莺声。
又和行字二韵
作者：韦骧
朝代：宋
体裁：七言绝句

东风如酒醉朱樱，终日酣酣弄秀英。天上谪仙乘兴赏，一番歌吹傍云行。
又和见招鼓山游
作者：韦骧
朝代：宋

气凉天淡正时秋，野兴山情猝未休。承召驩于凫藻甚，但忧尘迹累清游。
又和见招鼓山游
作者：韦骧
朝代：宋

气凉天淡正时秋，野兴山情猝未休。
承召驩于鳬藻甚，但忧尘迹累清游。
又和道中书事奉怀
作者：韦骧
朝代：宋

同日分携去，先期掉鞅回。驰情随道远，残岁怯春催。客舍惊新柳，山城叹落梅。佳篇慰翘望，还驭过王台。
又和道中书事奉怀
作者：韦骧
朝代：宋

同日分携去，先期掉鞅迴。
驰情随道远，残岁怯春催。
客舍惊新柳，山城嘆落梅。
佳篇慰翘望，还驭过王台。
又和锁宿即事
作者：韦骧
朝代：宋

金门拜敕望严宸，禁陌联镳傍早春。
此日贡闱身亦与，昔年文阵意如新。
为僚况偶羣英集，投隙何妨雅论频。
共念残科多滞士，归期缓指甲申旬。
又和锁宿即事
作者：韦骧
朝代：宋

金门拜敕望严宸，禁陌联镳傍早春。此日贡闱身亦与，昔年文阵意如新。为僚况偶群英集，投隙何妨雅论频。共念残科多滞士，归期缓指甲申旬。
又和閒居
作者：韦骧
朝代：宋

雨余秋气逼幽斋，时动新篇雅奏谐。
不是溪山清耳目，自缘冰雪满襟怀。
荣名疣赘心都弃，世事毫毛力已排。
唯有鉴湖风月近，贺公前迹可为侪。
又和閒居
作者：韦骧
朝代：宋

雨馀秋气逼幽斋，时动新篇雅奏谐。不是溪山清耳目，自缘冰雪满襟怀。荣名疣赘心都弃，世事毫毛力已排。唯有鉴湖风月近，贺公前迹可为侪。
又次前韵答所和诗
作者：韦骧
朝代：宋
体裁：七言律诗

裁句清如李谪仙，挥毫放浪近张颠。偶于贡部同官责，更向诗坛擅将权。戏笔谩追丹桂旧，报言还愧木瓜篇。一樽何处偕吟啸，浩兴犹堪逐少年。
又次韵
作者：韦骧
朝代：宋

诗将争功定绎骚，堂堂风格等刘曹。高情迭唱通三叹，险语相先较一毫。酷暑俄惊变潇洒，噪蝉何敢助雄豪。嗟予老拙慵牵强，养勇终怜不目逃。
又次韵
作者：韦骧
朝代：宋

诗将争功定绎骚，堂堂风格等刘曹。
高情迭唱通三叹，险语相先较一毫。
酷暑俄惊变潇洒，噪蝉何敢助雄豪。
嗟予老拙慵牵强，飬勇终怜不目逃。
又次韵庆除代
作者：韦骧
朝代：宋

一封黄牒下云头，受代需时若自谋。虽幸有期趋北阙，自惭无术惠南州。累年尘土甘祗役，万里烟霄想告猷。犹赖高材见禆助，不教孤迹谩淹留。
又次韵庆除代
作者：韦骧
朝代：宋

一封黄牒下云头，受代需时若自谋。
虽幸有期趋北阙，自惭无术惠南州。
累年尘土甘祗役，万里烟霄想告猷。
犹頼高材见禆助，不教孤迹谩淹留。
又用花字为即席
作者：韦骧
朝代：宋

春色漫漫不可涯，谪仙亭馆最幽佳。
歌声闇逐风中絮，酒算旁看盏裏花。
击钵题诗助清旷，藏阄传令止喧哗。
他年追念从真适，炊熟黄粱一梦赊。
又用花字为即席
作者：韦骧
朝代：宋

春色漫漫不可涯，谪仙亭馆最幽佳。歌声闇逐风中絮，酒算旁看盏里花。击钵题诗助清旷，藏阄传令止喧哗。他年追念从真适，炊熟黄粱一梦赊。
又答惠诗并新鳝
作者：韦骧
朝代：宋
体裁：七言绝句

珠玑盈纸将新味，方丈分甘及贱夫。大啜一杯乡思动，却咍张翰只思鲈。
又过九华山
作者：韦骧
朝代：宋

昔年尝慕此山游，今日经行不暇留。
好意尙为尘迹累，碧鸡山凤勿相尤。
又过九华山
作者：韦骧
朝代：宋

昔年尝慕此山游，今日经行不暇留。好意尚为尘迹累，碧鸡山凤勿相尤。
又题僧壁即事
作者：韦骧
朝代：宋
体裁：七言绝句

天地收功固欲全，朝廷恩惠岂容偏。饥羸大众粟不足，县令胡颜入俸钱。
双峰
作者：韦骧
朝代：宋
体裁：七言绝句

我爱双峰若并趋，钧然苍翠傲荣枯。定应天意成真概，磊落相依道不孤。
双溪驿
作者：韦骧
朝代：宋
体裁：七言绝句

按程颇自觉淹留，朝夕经行处处幽。忻逢古驿双溪水，追忆东阳八咏楼。
双石鱼
作者：韦骧
朝代：宋
体裁：七言绝句

谁磨紫石作双鱼，绕以清流泛酒觚。祗使幽人添醉逸，山林未快忆江湖。
双莲二首
作者：韦骧
朝代：宋

池间？鞢红，特尔不雷同。共本青跗瘦，骈头秀色充。湘娥心并恨，江女佩双空。忍负流觞乐，虚教逐暮风。临风皆独媚，同蒂忽相亲。擢秀材宜合，飘香势自钧。虽惭两岐瑞，已掩百花春。定是怜濡滞，殷勤悦主人。
双莲二首·其一
作者：韦骧
朝代：宋

池间？鞢红，特尔不雷同。共本青跗瘦，骈头秀色充。湘娥心并恨，江女佩双空。忍负流觞乐，虚教逐暮风。
双莲二首·其一
作者：韦骧
朝代：宋
体裁：五言律诗

池间�鞢红，特尔不雷同。共本青跗瘦，骈头秀色充。湘娥心并恨，江女佩双空。忍负流觞乐，虚教逐暮风。
双莲二首·其一
作者：韦骧
朝代：宋

池间𩉾鞢红，特尔不雷同。
共本青跗痩，骈头秀色充。
湘娥心并恨，江女佩双空。
忍负流觞乐，虚教逐暮风。
双莲二首·其二
作者：韦骧
朝代：宋
体裁：五言律诗

临风皆独媚，同蒂忽相亲。擢秀材宜合，飘香势自钧。虽惭两岐瑞，已掩百花春。定是怜濡滞，殷勤悦主人。
古金章
作者：韦骧
朝代：宋

黄金铸印龟为纽，埋没郊原已绵久。春泥深处衬耕蹄，腊雪销时经猎走。腊去春来几百年，年年寂寞无夤缘。不知何代何王赐，于此奚为独坠捐。由来至宝宁长弃，一旦光辉难自秘。牧儿荛子两窥观，不识彫章祇知利。里胥白官官为收，歘从下邑归之州。发囊启袭生精彩，十目争视寒星流。粲然五字分明在，苍龙副将军所佩。将军安在惟空名，方寸坚刚终不溃。物否而通理所宜，在人谁谓殊于斯。请看金印杂瓦砾，未逢采拾毋轻嗤。
古金章
作者：韦骧
朝代：宋

黄金铸印龟为纽，埋没郊原已绵久。
春泥深处衬耕蹄，腊雪销时经猎走。
腊去春来几百年，年年寂寞无收夤缘。
不知何代何王赐，于此奚为独坠捐。
由来至宝宁长弃，一旦光辉难自秘。
牧儿荛子两窥观，不识雕章祇知利。
里胥白官官为收，歘从下邑归之州。
发囊启袭生精彩，十目争视寒星流。
粲然五字分明在，苍龙副将军所佩。
将军安在惟空名，方寸坚刚终不溃。
物否而通理所宜，在人谁谓殊于斯。
请看金印杂瓦砾，未逢采拾毋轻嗤。
司马南楼纳凉
作者：韦骧
朝代：宋
体裁：七言律诗

溪外层楼入翠微，登临炎酷杳如遗。千山相掩云争出，万浪欲光风倒吹。摆脱尘纷得危坐，牢笼清旷就新诗。短衣野老遥相目，应怪官閒亦有时。
同文馆试上舍和同事孔彦常学士即事
作者：韦骧
朝代：宋
体裁：七言律诗

笔阵收锋考战文，喧喧车马隔重门。心矜力学求之密，目到雄辞气不昏。美宝辨来三献惬，雕虫屏尽六经尊。囊封奏号须明发，吉梦应先彻九阍。
同朱尉游普宁僧舍
作者：韦骧
朝代：宋
体裁：七言律诗

名区日事出南城，来扣禅关万虑平。强作优閒羞宓子，自成清淡爱梅生。棋敲玉局林莺窜，诗落苔笺山鬼惊。却说去年违此约，老僧应解管宫营。
同邑簿检视堤柳乘兴游保寿僧舍
作者：韦骧
朝代：宋
体裁：七言绝句

拨置簿书看种柳，等閒联辔入云岐。山僧莫道疏迎候，我辈行行不自知。
同长道游惠僧翠樾堂
作者：韦骧
朝代：宋

覃覃洁宇枕城阿，车马知名始见过。
邃密莫嫌春态浅，牢笼不碍翠阴多。
玩心爽概真偏得，冺迹空山去几何。
今日□□□褫带，暂将尘扰就消磨。
同长道游惠僧翠樾堂
作者：韦骧
朝代：宋

覃覃洁宇枕城阿，车马知名始见过。邃密莫嫌春态浅，牢笼不碍翠阴多。玩心爽概真偏得，泯迹空山去几何。今日□□□褫带，暂将尘扰就消磨。
君山
作者：韦骧
朝代：宋

洞庭波上崒高峰，翠色难将别岫同。真籍从来标福地，大钧于此费神功。蛟龙拗怒深深避，星月流光面面通。尘迹未能乘兴往，据鞍回首正秋风。
君山
作者：韦骧
朝代：宋

洞庭波上崪高峰，翠色难将别岫同。
真籍从来标福地，大钧于此费神功。
蛟龙拗怒深深避，星月流光面面通。
尘迹未能乘兴往，据鞍迴首正秋风。
吴六合道原席上
作者：韦骧
朝代：宋

单舸西来六月初，偶逃远役且踌躇。幽寻古寺情怀放，高会虚堂暑气除。地主延留情已厚，故人邂逅乐何如。回头陈迹无寻处，姓字閒于壁上书。
吴六合道原席上
作者：韦骧
朝代：宋

单舸西来六月初，偶逃远役且踌躇。
幽寻古寺情怀放，高会虚堂暑气除。
地主延留情已厚，故人邂逅乐何如。
迴头陈迹无寻处，姓字閒于壁上书。
吴大夫挽词二首
作者：韦骧
朝代：宋

浩气忽凌虚，飘然厌虎符。风流失循吏，术学丧醇儒。飞旐冲霜外，哀歌惨路隅。螭坳有贤嗣，遗憾想公无。邂逅淮东别，逡巡二纪馀。岂期还故里，止得望灵舆。直道钦遗誉，高门仰旧居。鄙情凭薤唱，聊以解欷歔。
吴大夫挽词二首·其一
作者：韦骧
朝代：宋

浩气忽凌虚，飘然厌虎符。风流失循吏，术学丧醇儒。飞旐冲霜外，哀歌惨路隅。螭坳有贤嗣，遗憾想公无。
吴大夫挽词二首·其一
作者：韦骧
朝代：宋

浩气忽凌虚，飘然厌虎符。
风流失循吏，术学丧醇儒。
飞旐衝霜外，哀歌惨路隅。
螭坳有贤嗣，遗憾想公无。
吴大夫挽词二首·其二
作者：韦骧
朝代：宋

邂逅淮东别，逡巡二纪余。
岂期还故里，止得望灵舆。
直道钦遗誉，高门仰旧居。
鄙情凭薤唱，聊以解欷歔。
吴大夫挽词二首·其二
作者：韦骧
朝代：宋

邂逅淮东别，逡巡二纪馀。岂期还故里，止得望灵舆。直道钦遗誉，高门仰旧居。鄙情凭薤唱，聊以解欷歔。
呈南邻司门盛诲之同年
作者：韦骧
朝代：宋

昔咏相过人不知，于今想见少陵诗。邻居何幸偏依德，交语乘閒祗隔篱。攀桂当年联步武，近兰此日慰瞻思。冷官罢局方无赖，但向清风且乐饥。
呈南邻司门盛诲之同年
作者：韦骧
朝代：宋

昔咏相过人不知，于今想见少陵诗。
邻居何幸偏依德，交语乘閒祗隔篱。
攀桂当年联步武，近兰此日慰瞻思。
冷官罢局方无頼，但向清风且乐饥。
呈孙东美
作者：韦骧
朝代：宋
体裁：五言律诗

露气侵帘幕，萧然夜已分。括囊停较艺，倚几重论文。邂逅成相际，从容慰所闻。溪船行各去，回首只秋云。
呈户部李尚书二首
作者：韦骧
朝代：宋

八座辉光道德隆，陋儒何幸奉从容。听言迥出群贤表，顾己荣于万户封。密启更惭先荐鹗，高门况是晚登龙。荷公恩意知难报，劲节当先比涧松。三纪光阴疾若驰，一身孤宦亦逶迤。人疑碌碌非奇节，谁信嚣嚣足有为。白发精神怜晚景，青云志气慊卑枝。门阑此日蒙优遇，可是囊中颖脱时。
呈户部李尚书二首·其一
作者：韦骧
朝代：宋

八座辉光道德隆，陋儒何幸奉从容。
听言迥出羣贤表，顾己荣于万户封。
密启更惭先荐鹗，高门况是晚登龙。
荷公恩意知难报，劲节当先比涧松。
呈户部李尚书二首·其一
作者：韦骧
朝代：宋

八座辉光道德隆，陋儒何幸奉从容。听言迥出群贤表，顾己荣于万户封。密启更惭先荐鹗，高门况是晚登龙。荷公恩意知难报，劲节当先比涧松。
呈户部李尚书二首·其二
作者：韦骧
朝代：宋

三纪光阴疾若驰，一身孤宦亦逶迤。人疑碌碌非奇节，谁信嚣嚣足有为。白发精神怜晚景，青云志气慊卑枝。门阑此日蒙优遇，可是囊中颖脱时。
呈户部李尚书二首·其二
作者：韦骧
朝代：宋

三纪光阴疾若驰，一身孤宦亦逶迤。
人疑碌碌非奇节，谁信嚣嚣足有为。
白髪精神怜晚景，青云志气慊卑枝。
门阑此日蒙优遇，可是嚢中颖脱时。
呈范子镇同年
作者：韦骧
朝代：宋
体裁：七言绝句

白日当时共得仙，清樽未倒且留连。间关益部君今去，后会轻论又几年。
呈郭奉议明叔
作者：韦骧
朝代：宋

峤北分携一纪逾，浮梁唯奉数行书。
如何邂逅同萦绊，遂得从容接绪余。
道旧良多动嚬笑，忘形不觉度居诸。
出门幸且时相顾，更望新篇数起予。
呈郭奉议明叔
作者：韦骧
朝代：宋

峤北分携一纪逾，浮梁唯奉数行书。如何邂逅同萦绊，遂得从容接绪馀。道旧良多动嚬笑，忘形不觉度居诸。出门幸且时相顾，更望新篇数起予。
周生哀辞
作者：韦骧
朝代：宋
体裁：五言律诗

所到固为命，嗟君志不通。未施稽古效，遽遘及泉凶。玉毁垂成际，兰摧共茂中。哀歌闭新垄，寂寞四山空。